Počela CIGRE konferencija na Zlatiboru 27 Maj 2013 - akter\nrpski nacionalni komitet Međunarodnog saveta za velike električne mreže, CIGRE Srbija, počinje danas i trajaće do 30. maja na Zlatiboru. CIGRE Srbija, koja u zemlji deluje već 62 godine, na savetovanju okuplja oko 1.000 stručnih i naučnih radnika, kao i poslovnih ljudi iz elektroprivrednih kompanija, elektroindustrije, projektantskih, konsultantskih, naučno-istraživačkih i obrazovnih institucija iz Srbije, Republike Srpske i zemalja okruženja. Savetovanje se održava s ciljem razmene tehničkih znanja i iskustava na polju proizvodnje, prenosa, distribucije i upotrebe električne energije, kao i zaštite životne sredine.\nNa otvaranju će govoriti predsednik Međunarodnog saveta za velike električne mreže CIGRE Klaus Frelih (Fröhlić), a očekuje se i učešće predstavnika Ministarstva energetike, razvoja i zaštite životne sredine.\nNa ovogodišnjem savetovanju CIGRE Srbija biće razmatrano oko 200 referata u 16 studijskih komiteta, a predviđene su i dve panel prezentacije na teme strategija međunarodne CIGRE i integracija vetrogeneratora u elektroenergetski sistem .\nNa panel diskusiji glavna tema biće primena Pametne mreže (Smart Grids) u prenosu i distribuciji, a biće reči i o stanju i planovima EMS-a na polju pametnih mreža i razvoju pametnih distributivnih mreža u svetu.\nU okviru savetovanja biće organizovana tehnička izložba i prezentacija proizvoda i opreme najvećih svetskih kompanija.


Pomoć za 28 lokalnih samouprava od Vlade Švajcarske – Info LIGA\nby infoLIGA · 06/12/2020\nProgram Vlade Švajcarske „Swiss PRO“ je u okviru javnog poziva „Da ravnopravnost postane stvarnost“ podržao 28 lokalnih samouprava u Srbiji, kako bi realizovale projekte koji imaju za cilj osnaživanje mehanizama za rodnu ravnopravnost, a direktnu korist od ovih projekata će imati više od 5.000 građana.\nUz podršku Vlade Švajcarske, vrednu više od 90.000 evra i doprinos lokalnih samouprava u iznosu od 25.000 evra, biće realizovane aktivnosti koje doprinose povećanju učešća žena u procesu donošenja odluka, unapredjenju položaja žena u lokalnoj zajednici, naročito žena na selu i pripadnica ranjivih grupa, kao i ekonomskom osnaživanju, zdravlju žena i borbi protiv rodno zasnovanog nasilja, precizarano je u saopštenju.\nProjekti su usmereni i na promociju Evropske povelje o rodnoj ravnopravnosti na lokalnom nivou, kao i na unapredjenje kompetencija lokalnih mehanizama.\nPodršku za jačanje rodne ravnopravnosti dobile su sledeće lokalne samouprave: Arandjelovac, Babušnica, Bela Palanka, Blace, Bujanovac, Bojnik, Dimitrovgrad, Golubac, Ivanjica, Knić, Kosjerić, Kraljevo, Kragujevac, Kruševac, Ljubovija, Medvedja, Niš, Nova Varoš, Pirot, Rača, Raška, Sokobanja, Svrljig, Topola, Ćićevac, Ćuprija, Vladimirci i Zaječar, a korisnici projekata biće i stanovnici Čajetine i Vlasotinca.\nJavni poziv je sprovoden u okviru programa „Podrška Vlade Švajcarske razvoju opština kroz unapredjenje dobrog upravljanja i socijalne uključenosti – Swiss PRO“ koji podržava Vlada Švajcarske u saradnji sa Vladom Srbije, a sprovodi Kancelarija Ujedinjenih nacija za projektne usluge (UNOPS) u partnerstvu sa Stalnom konferencijom gradova i opštna (SKGO).\nNext story 2 000 Ivanjičana u izolaciji – Dr Stefanović: “Ne lečite se kod kuće“\nPrevious story Sportska oprema za klubove malog fudbala opštine Ivanjica (FOTO)


17.05.2020 u 09:29\nMinistar finansija Siniša Mali izjavio je danas da je po 100 evra uplaćeno za 950.000 penzionera koji su imali račun u Poštanskoj štedionici, dok će u ponedeljak početi isplata onima sa računima u ostalim bankama. „Do srede naredne nedelje, isplatićemo svih 1.780.000 penzionera”, rekao je Mali za Televiziju Prva, govoreći o pomoći države građanima od po 100 evra. Kako je rekao, u četvrtak i petak naredne nedelje isplaćuju one koji primaju novčanu socijalnu pomoć i zatim od 25. maja kreće sukcesivna isplata svih onih koji su se do sada prijavili, prenosi Beta. „Prijavljivanje traje do 5. juna, dan, dva, tri nakon toga sve ćemo završiti, ni na koji način građani Srbije ne treba da brinu, trezor će uplaćivati taj novac”, naglasio je Mali. On je rekao da je to „uspeh svih građana\n16.05.2020 u 08:26\nMinistar finansija Siniša Mali izjavio je da je jutros počela isplata jednokratne novčane pomoći od 100 evra za oko 950.000 penzionera, odnosno za penzionere koji imaju tekući račun u Banci Poštanska štedionica i onima koji penziju primaju na kućnu adresu, odnosno onima kojima je otvoren namenski račun u toj banci. Prethodno je juče isplaćena ova jednokratna pomoć za oko 100.000 penzionera, koji su tog istog dana mogli i da raspolažu novcem, navedeno je u saopštenju Ministarstva finansija, prenosi Tanjug. „Danas, u filijalama Poštanske štedionice penzioneri mogu da podignu svojih 100 evra jednokratne pomoći, odnosno u dinarskoj protivrednosti, reč je o 11.759,40 dinara, koju im je uplatila država. Penzionerima koji penziju primaju na kućnu adresu, odnosno koji nemaju tekući račun u


Nakon nekoliko meseci od ulaska u zvaničnu dilersku mrežu i postizanja odličnih rezultata, kompanija Autopromet organizovala je konferenciju za novinare na kojoj je predstavila dosadašnje rezultate i planove za naredni period.\nAutopromet, kao ovlašćeni distributer i serviser Citroën vozila u Srbiji, nudi nabavku novih vozila ovog francuskog proizvođača iz putničkog i komercijalnog programa, održavanje po najvišim standardima i nabavku originalnih rezervnih delova. U servisu kompanije Autopromet mogu da se obave mehaničarske i limarsko-farbarske usluge, autodijagnostika i autoelektronika kao i vulkanizerske usluge.\nAutopromet je kompanija koja kroz porodični biznis posluje više od 20 godina. Uživa veliki ugled i poverenje kupaca, tako da će svi koji se odluče da posete novobeogradski prodajno-servisni centar biti više nego zadovoljni profesionalnim odnosom zaposlenih. Istaknuto je da se predstavljanje novog dilera dešava paralelno sa objavljivanjem nove prodajne kampanje za Citroën komercijalna vozila, što će svakako povećati ineresovanje poslovnih korisnika. Salon i servis otvoreni su svakog radnog dana do 18 časova, subotom do 14 časova.


Home Novosti Biznis Nove optužnice za nedozvoljeni uvoz i prodaju automobila\nNakon optužnica za nedozvoljenu trgovinu protiv P.M. iz Brčkog i M.S. iz Bijeljine, kojima ih tereti za imovinsku korist od blizu četrdeset hiljada KM, Tužilaštvo Brčko distrikta BiH nastavilo je procesuiranje nedozvoljene trgovine automobilima na ovom području.\nKao rezultat većeg broja povezanih istraga, Tužilaštvo Distrikta podiglo je optužnice i protiv A. A. i J.S. iz Brčkog, tereteći ih da su bez ovlaštenja za trgovinu iz inostranstva uvezli veći broj putničkih motornih vozila i prodali ih domaćim kupcima.\n“Admir A. (37) optužen je da je uvozom i prodajom osam polovnih automobila različitih marki ostvario imovinsku korist od oko devet hiljada KM, a Jelena S. da je na istovjetan način, uvozom i prodajom jedanaest vozila, ostvarila imovinsku korist od blizu dvadeset hiljada KM”, kažu u Tužilaštvu.\nTužilaštvo ih, kao i ranije optužene tereti da su, baveći se neovlašteno trgovinom u većem obimu radi prodaje, nabavili robu opšte potrošnje u vrijednosti koja prelazi 10.000 KM.\n“S tim u vezi, svih četvoro procesuiranih optuženo je za krivično djelo nedozvoljene trgovine s propisanom kaznom zatvora u trajanju od tri mjeseca do tri godine. Tužilaštvo je predložilo da se od svakog od njih oduzme ostvarena imovinska korist, koja s novim podignutim optužnicama ukupno iznosi blizu 70.000 KM”, saopšteno je iz Tužilaštva.\nNakon prosljeđivanja Osnovnom sudu Brčko distrikta BiH sve optužnice su u fazi prethodnog saslušanja u cjelosti potvrđene.\nPrethodni postPobijedi stid – Uradi PAPA test\nSledeći postU toku pripremna nastava za predškolce


"Juventus je Ronaldov poslednji klub" - Sportske.net\nReči su čoveka koji je veoma blizak sa Portugalcem.\nPretpostavljate šta u Interu kažu o dolasku Ronalda, ali kako su se Juventusu narugali Roma i Napoli!Ronaldo - Posao u kome gube sve tri strane?Torino čeka predstavljanje "kralja", Juve ne ostavlja Real na miru, nova ponuda!Ronaldo u Juventusu - javio se i Mođi!Srbin za jedan sat, a Ronaldo?\nKristijano Ronaldo je novi igrač Juventusa, sve je i ozvaničeno, najbolji fudbaler sveta za 2016. i 2017. godinu parafirao je četvorogodišnji ugovor sa sedmostrukim vezanim prvakom Italije.\nJedan od najzaslužnijih ljudi za realizaciju ovog transfera je i Ronaldov agent Žorži Mendeš, koji se sada, po okončanju sage, obratio medijima.\n"Veoma sam srećan zbog Kristijana.\nJuventus će biti njegov poslednji klub i drago mi je što je doneo ovu odluku. Sa ovim timom će okončati svoju fantastičnu karijeru", izjavio je Mendeš.\nDakle, izgleda da Kina i SAD neće imati prilike da gledaju sjajnog Portugalca, iako je bilo priče da bi nakon dve godine u Juventusu Kristijano mogao da se preseli u jednu od ove dve zemlje i karijeru nastavi u kineskoj Superligi ili MLS ligi.\nMendeš je u intervjuu za španski "Sport" iskoristio priliku i da se zahvali predsedniku Juventusa Andrea Anjeliju.\n"Želim posebno da se zahvalim Andrei Anjeliju zbog njegove upornosti i želje da pregovara sa madridskim Realom, a takođe se zahvaljujem i sportskom direktoru Bepeu Martoti na njegovom profesionalizmu", dodao je portugalski superagent.


SEEbiz.eu / HR / US Steel traži posao do marta\nSrbija Smederevo US steel Trazi posao do marta Branislav Danković\nDatum objave: 26.01.2012. - 09:09:07\nSMEDEREVO - Radnici „Ju-Es stila Srbija“ smatraju da je dobro što slovačka železara, koja je u vlasništvu „Ju-Es stila“, počinje od 1. februara da radi puno radno vreme i da to ne znači da je američka kompanija digla ruke od železare u Srbiji, već da je to znak mogućeg oporavka. U firmama koje sarađuju sa “Ju-Es stilom” kažu da im je železara tražila narudžbine za mart, kako bi procenila da li će imati dovoljno posla.\nSmederevo bi moglo kao 2009. godine da ugasi obe peći, a da nastave da rade valjaonice. Amerikancima ne ide u prilog da zatvore firmu jer to nije jeftino, treba platiti sve dobavljače, radnike, gašenje peći... Mada ni to ne vredi ako fabrika pravi gubitak, što je sada slučaj - navodi poslovni partner smederevske kompanije.\nAko su oni krenuli, znači da je situacija bolja i možda ćemo se i mi vratiti na puno radno vreme - ističe on.\nPrvi put kada je kriza udarila, početkom 2009. godine, „Ju-Es stil“ je većini firmi naših članova, s kojima je dotle sarađivao, ili smanjio narudžbine ili ih otkazao, pa su ovi morali da otpuštaju radnike ili da “stave ključ u bravu”. Bojim se da će sada biti i gore - kaže Branislav Danković iz Opšteg udruženja preduzetnika u Smederevu.


Preduzetničke priče — Vladeta Radovanović: „Zašto sam se pored uspešnog uslužnog biznisa opredelio za razvoj startapa?” - Preduzmi ideju\nNastavljamo sa još jednom preduzetničkom pričom u organizaciji Startita kroz koje predstavljamo preduzetnike koji su svoje ideje pretvorili u uspešne poslovne poduhvate. Oni će govoriti o svojim iskustvima, kompanijama i startapima koji posluju u različitim oblastima.\nVladeta Radovanović, generalni direktor i osnivač startapa Presta, i osnivač novog startapa Klinika podeliće sa nama svoju preduzetničku priču u ponedeljak 22. novembra od 18 časova na YouTube platformi.\nVladeta Radovanović je softverski inženjer i dugogodišnji uspešni preduzetnik u domaćoj uslužnoj IT industriji, sa zadovoljnim klijentima širom sveta i više stotina softverskih projekata iza sebe. Na ovom događaju imaćemo prilike da čujemo više o njegovom proizvodu i razvojnom putu startapa Klinika, koja pruža rešenje za vođenje poslovanja klinika za akupunkturu u Americi, odnosno pruža im mogućnost da vode svoje celokupno poslovanje.\nOsim toga, Vladeta će odgovoriti i na pitanje zašto se pored uspešnog uslužnog biznisa opredelio za razvoj startapa, kao i o iskustvima u sarađivanju sa američkim partnerima, što mogu biti korisni uvidi svim trenutnim i budućim preduzetnicima, koji imaju želju da pokrenu svoj startap u Srbiji, a možda i dalje.\nPrijave su otvorene svima, uz neophodno popunjavanje formulara na linku.


NOVIK: OT Logistics planira da investira 17,1 miliona eura u modernizaciju Luke Bar | Pink M\nNOVIK: OT Logistics planira da investira 17,1 miliona eura u modernizaciju Luke Bar\nOT Logistics S.A. planira da investira 17,1 miliona eura u modernizaciju Luke Bar, kazao je Zbigniew Nowik, izvršni direktor komanije koja je bila jedini ponuđač koji je dostavio ponudu na tenderu za prodaju 30 odsto akcija Luke Bar.\nDATUM: 12.01.u 08:27\nPonuđena cijena za kupovinu oko 17 miliona akcija iznosila je 7,1 milion eura.\nOT Logistics je takođe ponudio da realizuje investicioni program vrijedan 17,1 milion eura u periodu od tri godine, nakon kupovine akcija u cilju unaprjeđenja konkurentnosti luke u Baru.\n– Mi dosljedno sprovodimo našu strategiju rasta i njen glavni dio predstavlja planirano širenje na Balkanu. Želimo da u potpunosti iskoristimo mogućnosti koje pruža naše prisustvo i poslovanje u okviru sjeverno-južnog transportnog koridora, povezujući Baltik sa Jadranom. Kupovina akcija u najvećoj luci u Crnoj Gori stvorila bi nove mogućnosti za rast naše kompanije. Vjerujemo da ova transakcija može doprinijeti građenju dugoročnih vrijednosti naše grupe – kazao je Novik.\nKonačni rezultati tendera znaće se u prvoj četvrtini ili početkom druge četvrtine 2017. godine, foto: Portal NA VODI\n– Luka Bar zauzima poziciju od strateškog značaja na Jadranskom moru i ima potencijala da postane jedan od glavnih trgovačkih izlaza koji povezuju Evropu, Afriku i Bliski istok. Mi želimo da pridobijemo klijente na novim tržištima i zbog toga smo spremni da investiramo 17,1 milion eura u razvoj luke u periodu od naredne tri godine. Naš cilj je da značajno povećamo obim pretovara u luci, što bi uticalo na povećanje potrebe za radnom snagom koja obavlja lučke poslove – dodao je Novik.\nNovik: U naredne tri godine investicije od 17.1 miliona eura za razvoj luke foto: Tak dla Odry, Tak dla Polski\nCrnogorska Luka Bar je direktno povezana drumskim i željezničkim putem sa Beogradom, glavnim gradom Srbije.\n– Geografska pozicija luke omogućava pristup drugim balkanskim zemljama, kao što su Albanija, Bosna i Hercegovina, Kosovo i Makedonija, kao i Mađarska. S toga, Luka Bar pruža široke mogućnosti korišćenja intermodalnog transporta na Balkanu. Takođe, luka je udaljena na 976 nautičkih milja od Sueckog kanala, što omogućava pogodan prekomorski transport roba, poput poljoprivrednih proizvoda, ka Africi i Bliskom istoku – saopšteno je iz poljske kompanije.\nTAGOVI:investicijeLUKA BAROT LogisticstenderZbigniew Nowik\nTENDER ZA KOLEKTOR od 50 miliona eura iduće godine\nFRANOVIĆ: Luka ima potencijal za pretovar od 2.000.000 tona (VIDEO)\nTURIZAM i poljoprivreda – razvojni potencijali Crne Gore (VIDEO)\nŠEIK AL THANI: CG stabilna zemlja u koju vrijedi ulagati (VIDEO)


SPAS ZA PUŠAČE: 2 Namirnice Vraćaju Pluća U Život Ako Ih Jedete Svaki Dan – A Koštaju Manje Od Paklice Cigareta - inPortal\n20th Juni 2020 20th Juni 2020 iNPortal\tlijek, pluća, pusaci\nNajbolje od svega, možete da ih kupite u svakoj prodavnici\nPluća su veoma delikatan organ i zbog toga je rak pluća toliko paklena bolest.\nMeđutim, novo istraživanje tvrdi da postoji način da popravimo štetu koju smo im napravili, pa čak iako je povezana sa pušenjem.\nNaučnici iz Džon Hopkins škole javnog zdravlja tvrde da možemo da usporimo opadanje funkcija pluća tako što ćemo svakoga dana pojesti 2 paradajza i 3 porcije jabuka.\nUčesnici iz Norveške, Nemačke i Ujedinjenog Kraljevstva takođe su popunili upitnik koji se ticao njihovih prehrambenih navika, a izmeren im je kapacitet pluća.\nRezultati su pokazali da su oni koji su često jeli paradajz i jabuke imali znatno sporije opadanje funkcija pluća tokom ovog desetogodišnjeg perioda, a istraživači smatraju da te namirnice mogu i da poprave štetu nastalu pušenjem.\n← KUĆNI LIJEK KOJI RASTVARA SLUZ U PLUĆIMA I OSLOBAĐA KAŠLJA: Preko Noći Uklanja I Najteži Kašalj, Čisti Pluća Od Nakupljene Sluzi\nNjemački autoklub objavio je listu najboljih i najgorih u pogledu kvarova, iznenađeni rezultatima? →\nSUD U SARAJEVU ODBACIO PRIJAVE: Nenošenje maski nije kršenje zakona\n16th Juni 2020 16th Juni 2020 iNPortal


Srbija je manje konkurentna od članica Evropske unije\n03:55: PM četvrtak 29 oktobra, 2020\nPosted on 11. juna 2014. at 16:45 by Ist Media\nSrbija je manje konkurentna od članica Evropske unije, ali i od ostalih kandidata za EU, i treba da sprovede sveobuhvatne reforme kako bi unapredila poslovnu klimu, digitalnu agendu, obrazovanje i obuke kao osnove za „pametan“ rast. Pored toga, prioritet Srbije u jačanju konkurentnosti biće izgradnja institucionalnih kapaciteta, navodi se u izveštaju o evropskoj konkurentnosti za 2014. Svetskog ekonomskog foruma (SEF). Najkonkurentnija članica EU je Finska, najveća evropska ekonomija Nemačka je na petom mestu a na začelju je Rumunija. U izveštaju se ukazuje na velike razlike u performansama članica EU na planu konkurentnosti, kao i na zaostajanje Unije za razvijenim zemljama.\nAnalitičari Foruma ocenili su da Srbija mora mnogo toga da uradi kako bi popravila stanje na nefleksibilnom tržištu rada čije su karakteristike neusklađenost između produktivnosti i plata, slabe veze poslodavca i radnika i visoka stopa nezaposlenosti mladih.\nSrbija je za ukupnu konkurentnost u izveštaju „Izgradnja konkurentnije Evrope“ Svetskog ekonomskog foruma dobila 3,46 poena a maksimum je 7.\nGledano po kriterijumima za ocenu, Srbija ima nešto više od 3,46 poena za inkluzivan rast, socijalnu inkluziju, održiv rast i ekološku održivost a manje od toga za tržište rada i zaposlenost, „pametan“ rast, okruženje za poslovanje i kod inovacija.\nMeđu zemljama kandidatima za EU najbolje je plasiran Island sa 5,15 poena a slede Crna Gora sa 4,07 , Turska sa 3,83 i Makedonija sa 3,62.\nFinska pretekla Švedsku\nProsek na nivou 28 članica EU je 4,56 poena pri čemu najkonkurentnija Finska ima 5,70 a najmanje konkurentna Rumunija 3,64 , pokazao je izveštaj.\nFinska je uzela prvo mesto na listi članica EU rangiranih po konkurentnosti Švedskoj, koja je sada druga, a mesta su zamenile i Holandija i Danska pa je Holandija sada treća a Danska četvrta. Nemačka je na petom mestu liste, Velika Britanija je sedma, Francuska 10, Španija 13. a Italija 21.\nČlanice EU iz susedstva pozicionirane su na donjem delu liste pa je Slovenija 16, Hrvatska 24, Bugarska 27. a Rumunija poslednja, 28.\nForum je radi poređenja rangirao i druge razvijene ekonomije i SAD su dobile ocenu 5,00 , Kanada 5,06 a Japan 5,07 , Švajcarska 5,60 a Norveška 5,48. Prosečna ocena konkurentnosti zemalja BRIK je 3,87 pri čemu najvišu ima Brazil (4,01) a najnižu Indija (3,66).\nEkonomistkinja SEF Kerolajn Galvan (Caroline) rekla je da se konkurentnost na dugi rok može ostvariti samo smanjenjem razlika među članicama EU u kreiranju okruženja za „pametan“, dinamičan, inovativan rast i otvaranje kvalitetnih radnih mesta.\nEU u celini zaostaje u poređenju sa SAD i drugim razvijenim zemljama u izgradnji ekonomije koju predvodi znanje, upozoreno je u izveštaju.\nKonkurentnost evropskih zemalja merena je na bazi napredovanja ka „pametnom“, inkluzivnom i održivom rastu, što su prioriteti evropske Strategije 2020.\nMereni su okruženje za poslovanje, napredak sa digitalnom agendom, inovativnost, obrazovanje, tržište rada i zaposlenost, socijalna uključenost, ekološka održivost.\nIzveštaj o konkurentnosti SEF radi na dve godine i u njemu se ocenjuje napredak Evrope u poboljšanju konkurentnosti baziran na strategiji Evropa 2020. Ovo je drugi po redu izveštaj a SEF će nastaviti da ih radi do kraja decenije.\nDesetogodišnju strategiju Evropa 2020 Evropska komisija je pokrenula u martu 2010. godine.


Znate li ko je bio Adis Đorđijević, momak koji je danas ubijen u Sarajevu? | Novi.ba\nOtkriveni detalji pucnjave u Sarajevu: Ubijen Adis Ðorđijević Da li je ovo otjeralo Adisa Đorđijevića u smrt?\nZnate li ko je bio Adis Đorđijević, momak koji je danas ubijen u Sarajevu?\nObjavljeno:28.07.2015 - 20:30\nDanas je u pucnjavi u Sarajevu ubijen Adis Đorđijević, dok je njegova zaručnica Lejla L. ranjena.\nUbijeni Đorđijević je od ranije bio poznat policiji.\nNaime, još 2011. godine je osumnjičen za pokušaj ubistva, a tada je njegov otac, Mirsad Đorđijević sa ručnom bombom u ruci došao u Policijsku stanicu Centar u Sarajevu i zaprijetio da će je aktivirati ako policija ne pusti iz pritvora njegovog sina Adisa.\nSituacija je bia više nego napeta, a pregovori sa Mirsadom trajali su dva sata, a on je sve vrijeme stajao sa bombom u ruci i prijetio da će sve dići u zrak, ako mu ne puste sina.\nAdis Đorđijević je 13. februara 2011. godine pokušao ubiti Džengisa Halilovića, državljanina Crne Gore, sa prebivalištem u Sarajevu.\nOsim toga, imao je još djela.\nĐorđijević je krajem januara 2010. godine na Mejtašu zadobio teške i po život opasne povrede nanesene nožem. Nekoliko mjeseci kasnije, policija je zbog ovog pokušaja ubistva privela u to vrijeme maloljetnog Aleksandra Lazarevskog.\nU februaru 2011. Džengis Halilović je na Baščaršiji zadobio po život opasne povrede stomaka. U KCUS su ga tada dovezli prijatelji koji su kazali da je na ulici pao na dijelove razbijene flaše i tako se povrijedio. Međutim, policija je radeći na rasvjetljavanju tog slučaja, u Starom Gradu obišla više mjesta, ali nije pronašla nikakve tragove koji bi ukazivali da su povrede nastale na način kako s izjavili prijatelji povrijeđenog. Kasnije se došlo do saznanja da se u vezu sa tim pokušajem ubistva može dovesti Đorđijević, koji je uhapšen i pritvoren.


građevinska inspekcija : Južne vesti\nNakon pitanja novinara o tome zašto ni mesec i po dana nakon nezgode nije popravljena terasa koja je oštećena i visi u Ulici Blagoja Parovića u Nišu, iz Građevinske inspekcije odgovaraju da su naložili vlasniku stana da je popravi što pre, jer predstavlja opasnost po okolinu i ljude.\nNiš usred sezone sa jednim građevinskim inspektorom koji se bavi građevinom, ostali kontrolišu kafiće\nDa u Nišu sprovođenje mera protiv širenja korone kontrolišu i oni inspektori kojima to nije posao, građani su već upoznati, a prema novim svedočenjima zaposlenih u Gradskoj upravi najviše trpi građevinska inspekcija. Objašnjavaju da od 6 gradskih građevinskih inspektora koliko ih ima u Nišu, više od mesec dana taj posao radi jedan čovek. Novinari nisu uspeli da dobiju objašnjenje nadležnih o tome, ali zaposleni jesu - rečeno im je da su oni od sada "inspektori Gradskog kriznog štaba i da to znači da ćute i rade šta im se kaže".\n14:29, 6. 8. 2020.\nRadovi na krovu zgrade u ulici Dragiše Cvetkovića u Nišu, koje je nedavno privremeno uspela da spreči upravnica Violeta Đorić, ubrzo su nastavljeni, a sada su poplavljena tri stana na spratu ispod. Kaže da ni građevinski inspektor koji je bio sa njom juče na terenu nije uspeo da spreči izgradnju i da i dalje niko od nadležnih ne reaguje na molbe.\nGradska uprava krije rešenje o rušenju niškog kafića “Rivero”\n12:53, 30. 9. 2019.\nRešenje niške građevinske inspekcije kojim je naloženo rušenje kafića “Rivero” u Donjoj Vrežini, protiv kojeg su građani pisali peticiju, u Gradskoj upravi odbijaju da dostave novinarima Južnih vesti . Kažu da u toj informaciji nema javnog interesa i da traženjem iste novinari zloupotrebljavaju prava na pristup informacijama.


18/12/2021 - podunavlje.info\nDan: 18. decembra 2021.\nNovogodišnji koktel i druženje smederevskih fudbalskih sudija\nSMEDEREVO, 18. decembar 2021 – Ako se izuzme Super liga, na svim nivoima takmičenja završen je jesenji deo fudbalske sezone. Smederevski delioci fudbalske pravde su novogodišnjim koktelom obeležili kraja ovogodišnjih fudbalskih nadmetanja. Domaći ovog posećenog skupa bio je Dejan Dimitrijević, sudija Srpske lige, a pomoć su mu Marko Marković i Đorđe Kokerić, arbitri podunavsko-šumadijske zone. Goste i prisutne sudije najpre…\nFudbalske sudije, Novogodišnji koktel, Srđan Jovanović, Zoran ŠirokiLeave a comment\nSkupština opštine Velika Plana u ponedeljak o budžetu za 2022. godinu\nVELIKA PLANA, 18. decembar 2021 – Predsednik lokalnog parlamenta Dušan Marić je zakazao 12. sednicu Skupštine opštine Velika Plana, koja će biti održana u Centru za kulturu Masuka u ponedelјak sa početkom u 9 časova. Najvažnija tačka sednice biće usvajanje budžeta opštine za 2022. godinu. Pred odbornicima će se naći predlog budžeta po kojem će prihodi opštine u sledećoj godini…\nKonkurs Međunarodnog bijenala umetničkog crteža i grafike u Palanci\nSMEDEREVSKA PALANKA, 18. decembar 2021 – Memorijalna galerija „Dušan Starčević“ u Smederevskoj Palanci objavila je poziv zainteresovanima za učešće na petom Međunarodnom bijenalu umetničkog crteža i grafike. Rok za dostavljanje radova je 16. januar 2022. Nastavljajući tradiciju prezentacije i promocije dela mladih umetnika, navodi se u konkursu, Memorijalna galerija „Dušan Starčević“organizuje 27. januara 2022. V Međunarodno bijenale umetničkog crteža i…\nŽelezara Smederevo d.o.o. u stečaju i dalje najveći dužnik EPS-u\nBEOGRAD/SMEDEREVO, 18. decembar 2021 – Nedavni problemi sa isporukom i snabdevanjem potrošača električnom energijom, potom i posledična kupovina struje iz inostranstva po daleko višim cenama, ponovo su pokrenuli pitanje najvećih dužnika ovoj kompaniji. Železara Smederevo d.o.o. u stečaju već godinama je na neslavnom prvom mestu s dugom od više od 4,6 milijardi, ili tačno 4.659.796.056 dinara. U tabeli koju je…\ndužnici, Elektroprivreda Srbije, JKP Vodovod Smederevska Palanka, Železara Smederevo d.o.o. u stečajuLeave a comment\n29/05/2022, 4:18 am


LAFAT KOMERC: 40razloga za 40 godina!\nKompanija Lafat Komerc iz Kalesije, obilježava 40 godina svog postojanja i uspješnog tada.\nGodišnjicu su odlučili da podijele sa svima, te su pokrenuli kampanju „#40reasons“. Ovo je sasvim novi vid komunikacije sa svojim potrošačima na ovim prostorima, a o razlozima pokretanja ove kampanje razgovarali smo sa Eldinom Brkićem izvršnim direktorom ove kompanije:\n– Zahvaljujući našim vjernim komitentima mi smo tu 40 godina, stoga želimo podijeliti zajedno sa njima razloge zbog kojih postojimo. Voljeli bi da nam oni na našoj FB stranici napišu svoje prijedloge i razloge zašto STILMETAL, odnosno “LAFAT KOMERC doo”.\nLafat Komerc sa svojim brendom Stilmetal je jedan od najvećih proizvođača kotlova i opreme za zagrijavanje putem obnovljivih izvora energije u BiH. Svoje kotlove Lafat Komerc osim na domaćem tržištu, prodaje i u svim zemljama u okruženju te zemljama Evropske unije.\nTagovi: godišnjica kompanijeLafat Komerc


Niška televizija » Radnički počeo pripreme\nObjavljeno 01.07.2013. 12:51\nFudbaleri Radničkog zvanično su počeli pripreme za novu superligašku sezonu. Prisutne u press sali Sportskog centra ”Čair”, uključujući i novinare, pozdravio je predsednik Darko Bulatović. Poželeo je fudbalerima uspeh i obećao da će sve obaveze prema njima biti redovno izmirivane. Novi šef stručnog štaba Dragoljub Bekvalac, izvinio se predstavnicima medija, posebno damama, što su prvi skup, zbog nedostatka stolica u sali, pratile na nogama, a potom je konstatovao da je očekivao mnogo bolju situaciju u klubu.\nIzmeđu ostalog, Bekvalac nije mogao ni da obavi prozivku, jer nije ni dobio spisak prvotimaca. Bekvalac je predstavio i svoje prve saradnike. To su pomoćni trener Miroslav Blanuša i kondicioni trener Ferenc Kamasi. Nakon skupa otvorenog za novinare, kormilar Radničkog održao je sastanak sa svim prisutnim fudbalerima. Inače, niški superligaš će do 14. jula trenirati u Nišu, potom će dve nedelje provesti na Zlatiboru, a u trećoj fazi odigravati kontrolne utakmice. Prvenstvo počinje 10. avgusta, a kako je najavio predsednik Bulatović, već prva utakmica protiv imenjaka iz Kragujevca, kao i derbi sa Partizanom u 2. kolu biće odigrani pod svetlošću novih reflektora na Gradskom stadionu u Čairu.


Inflacija u evrozoni povećana na 2,8 odsto\nInflacija u zoni evra povećana je u aprilu na neočekivanih 2,8 odsto na godišnjem nivou, što je najviši nivo od oktobra 2010, pokazali su danas objavljeni podaci statističke službe Evropske unije, Evrostat.\nTakav rast cena pojačava pritisak na Evropsku centralnu banku (ECB) da u junu ponovo podigne kamatne stope, uprkos slabljenju ekonomskog poverenja i potrošačke tražnje, prenela je agencija AP.\nInflacija u 17 članica zone evra je povećana sa 2,7 odsto u martu, a analitičari su očekivali da se i ovog meseca zadrži na tom nivou.\nTime je inflacija u evrozoni ostala iznad cilja ECB od nešto ispod dva odsto, uglavnom usled viših cena nafte i hrane. Mada ECB očekuje da rast cena uspori iduće godine, ta banka je, ipak, počela da diže kamatnu stopu sa rekordno niskog nivoa, povećavši je 7. aprila za četvrtinu procentnog poena, na 1,25 odsto.\nEkonomisti prognoziraju još nekoliko povećanja do kraja godine.\nEvrostat je danas objavio i podatak da je stopa nezaposlenosti u evrozoni u martu zadržana na 9,9 odsto, a tako visok nivo je uglavnom posledica slabih ekonomija u nekoliko članica, pre svega Španiji, četvrtoj po veličini u tom monetarnom bloku.\nStopa nezaposlenosti u toj zemlji je u prvom kvartalu povećana na rekordnih 21,3 odsto, pri čemu je 44,6 odsto nezaposlenih mlađe od 25 godina.


Američki senatori u Vučićevoj predizbornoj kampanji - Dosta je bilo\nPoseta američkih senatora predvođenih republikancem Džonom Mekejnom koristi se u predizbornoj kampanji Aleksandra Vučića, u kojoj se on predstavlja kao tobožnji prijatelj svetskih moćnika. Koliko je jasan njegov interes, toliko je nejasniji interes Srbije koja ne zna ko plaća ovu posetu, a još manje koji su njeni ekonomski i politički ciljevi u svemu tome.\nTajni Vučićevi dilovi svakako nisu u interesu demokratije, ali ni sve nejasnije spoljne politike. Javnost do danas nije saznala ko je finansirao posetu legendarnog gradonačelnika Njujorka Rudolfa Đulijanija pred izbore 2012. godine, koja je bila svojevrsna priprema pljačkaškog projekta Beograd na vodi. Ne znamo ni danas čiji interesi stoje iza odluke američkih senatora da, na putu za Minhen, svrate u Beograd.\nAmerički zvaničnici, kao i evropski, znaju da imaju posla sa autokratom, a autokrati treba podilaziti i udovoljavati njegovim hirovima da bi se zauzvrat dobilo ono što je Americi važno. Za Ameriku je u ovom trenutku najvažnije da odavde pošalje važne poruke koje nemaju veze sa Srbijom, kao i jačanje međunarodne pozicije nezavisnog Kosova. Od Vučića dobijaju da, zarad svog ličnog i partijskog interesa, zaboravi na interese Srbije. Američki zvaničnici su zarad svojih važnih interesa spremni da u ovom trenutku zažmure na urušavanje demokratije u Srbiji, kršenje ljudskih prava, urušavanje pravosuđa, drastično smanjenje medijskih sloboda i povećanu korupciju.\nU spoljnoj politici, kao i u ekonomiji, ne postoje prijateljstva. Postoje samo interesi. Naivna su nadanja građana Srbije, koja su domaće partokratije na vlasti godinama podgrevale, da strani zvaničnici vode računa o našim interesima. Ako sami sebi ne pomognemo, niko nam neće pomoći.\n13. februara 2016. u 14:50\nDa je u Beograd došao neko od američkih senatora iz redova demokratske stranke koji podržavaju Sandersa na predstojećim novembarskim izborima za predsednika SAD, pa da kažemo: “Bravo, Vučko!” Ovako, šta drugo možemo reći nego da su predsedniku vlade došli ljudi zbog svojih nacionalnih interesa, a ne zbog pošteno školovanih akademskih građana Srbije koji su željni pravde, slobode, demokratije i društvenog i ekonomskog napredka svoje zemlje.\n14. februara 2016. u 02:21\n13. februara 2016. u 15:57\n13. februara 2016. u 19:28\n13. februara 2016. u 16:54\n13. februara 2016. u 18:01\n14. februara 2016. u 00:19\n14. februara 2016. u 10:03\nAko je tačno to što piše u današnjem “Blicu” (pročitati tekst na naznačenom sajtu) da je Skupština Srbije ratifikovala takav sporazum sa NATO, to znači da je ratifikovala OKUPACIJU Srbije od strane NATO-a. Još kada se uzme u obzir da je našem “voljenom” premijeru prijatelj, čovek koji je bio glavni lobista za bombardovanje Srbije 1999 godine i za nezavisnost Kosmeta, onda za to postoji samo jedna reč, VELEIZDAJA! A za to zna se šta sleduje. Negativne posledice za Srbiju i srpski narod su ne višegodišnje, već višedecenijske. I sada Vam je jasno zbog čega je “uvaženi prijatelj” dolazio u Srbiju.\n14. februara 2016. u 11:19\n15. februara 2016. u 07:27


FALŠ I ROBA I POSLOVNI MORAL - Biljana Trifunović\nFALŠ I ROBA I POSLOVNI MORAL\nSiva ekonomija godišnje odnosi trećinu bruto–domaćeg proizvoda Srbije\nDržava Srbija zbog ilegalnog prometa gubi čak tri milijarde evra godišnje samo po osnovu neplaćanja poreza i doprinosa, a udeo sive ekonomije je za 15 odsto veći nego u zemljama regiona, rečeno je pre neki dan na skupu „Siva ekonomija–glavna prepreka u poslovanju sektora malih i srednjih preduzeća i preduzetništva”, koji je održan u Privrednoj komori Beograda.\nNelegalna, siva ekonomija godišnje odnosi trećinu bruto–domaćeg proizvoda Srbije, a prema procenama analitičara, zemlji je potrebno tri do pet godina da nivo sive ekonomije svede bar na stepen koji postoji u regionu. A da bi se u Srbiji siva ekonomija svela na nivo koji postoji u Evropskoj uniji, potrebno je najmanje 10 godina. Pojedine studije pokazuju da čak 28 odsto preduzeća u Srbiji radi nelegalno i to najviše u građevinarstvu (43 odsto), poljoprivredi (34 odsto) i ugostiteljstvu i saobraćaju (33 odsto).\nU nelegalnim tokovima prometa robe je angažovano više od pola miliona ljudi, a siva ekonomija pored umanjenja državnih prihoda, smanjuje i legalnu zaposlenost, dok na primer kontrola zdravstvene ispravnosti proizvoda koji se na takav način prodaju praktično i ne postoji. Statitika inače beleži da u nelegalnom prometu najviše ima robe koja se najčešće koristi, poput hrane, obuće i nekih hemijskih proizvoda koji služe za održavanje lične higijene i čistoću stambenog prostora.\nUčesnici skupa u Privrednoj komori Beograda su zaključili da u borbi protiv sive ekonomije i smanjenja njenog obima u Srbiji ključnu ulogu treba da odigra Zakon o sprečavanju obavljanja nelegalne delatnosti, čije se donošenje očekuje u veoma skorom roku. A Ministarstvo privrede se zalaže za dve mere sistemskog karaktera, koje bi takođe trebalo da doprinesu uspehu borbe protiv sive ekonomije: smanjenje poreskog opterećenja i doprinosa po radniku; kao i izmene Zakona o radu, koje bi poslodavcima dale veću slobodu da otpuštaju, ali i zapošljavaju radnu snagu. Bez tih mera, poslodavcima preostaje ili da ne zapošljavaju nove radnike ili da ih angažuju na crno.\nZanimljiv je i primer kompanije „Mercedes benc” koja se Upravi carine obratila tražeći pomoć, jer gubi 10 miliona evra zbog uvoza njihove robe u Srbiju preko neovlašćenih distributera, kao i zbog uvoza falš delova. Taj problem je rešen specijalnom obukom carinika kako bi mogli da prepoznaju koja roba nije originalna. Inače Uprava carine i u okviru svoje službe vodi računa o sprečavanju korupcije i vraćanju integriteta carinske službe, pa je tako nedavno, u tri akcije, uhapšeno po 15 do 20 carinika koji nisu poštovali zakon. Najzad, deo nadležnosti kada su u pitanju trgovina i turizam, trebalo bi preneti na lokalni nivo, jer su tu veći kapaciteti za rešavanje problema.


ВОЈСКА СРБИЈЕ већ реаговала у ШИДУ\nVOJSKA SRBIJE već reagovala u ŠIDU\nPripadnici Vojske Srbije, koji su stigli u Šid da bi preventivno kontrolisali tri centra sa skoro 2.000 migranata, noćas su već intervenisali i 18 migranata vratili u prihvatni centar.\nZoran Semenović, zamenik predsednika opštine Šid rekao je za RTS da je od jutros na tom području daleko stabilnije i da su pripadnici vojne policije noćas vratili 18 lica u prihvatne centre.\n„Situacija od kad su pripadnici Vojske Srbije zauzeli svoje položaje je daleko stabilnija. U toku noći je došlo do privođenja, vraćanja 18 lica u prihvatne centre, što je daleko bezbednije nego svih dana prethodno“, rekao je Semenović.\nNaveo je da se građani šidske opštine zahvaljuju predsedniku Vučiću, a posebno Vojsci koja je svojim delovanjem i radom u ovom trenutku i brzom intrevencijom sprečila svaki pokušaj ugrožavanja bezbednosti ljudi i imovine.\nPredsednik Aleksandar Vučić je odluku o slanju Vojske u Šid doneo na osnovu bezbednosnih procena i zahteva građana.\nNajveći problem u šidskoj opštini su, kako se navodi, pravili neregistrovani migranti koje su meštani zaticali, ne samo u svojim dvorištima, nego i šumama i na njivama, u voćnjacima, zbog čega su se osećali nebezbedno i tražili pomoć države.


Nezadovoljni članovi SP nasilno ušli u salu, došla policija\nE.H Jan 26, 2020\nČlanovi Socijalističke partije koji su autobusom stigli u Doboj probili su blokadu na ulazu u salu gdje se treba održati sjednica Glavnog odbora. Članovi Glavnog odbora SP-a su tražili da interveniše policija i izbaci iz sale…\nU petak vanredna sjednica Vlade KS zbog zagađenja zraka\nVanredna sjednica Vlade Kantona Sarajevo zakazana je za petak povodom višednevnog visokog zagađenja zraka na području Kantona Sarajevo, saopćila je Pres-služba KS. Na sjednici će se analizirati koliko su poštovane interventne…\nPočela sjednica Skupštine KS uz pojačano prisustvo policije\nHitna sjednica Skupštine Kantona Sarajevo koja je zakazana za danas u 12 sati počela je uz pojačano prisustvo policije u zgradi Vlade KS i oko nje. Prisutni su policajci s dugim cijevima, a novinarskim ekipama već na ulazu u…\nTraži se sjednica Vijeća sigurnosti, Turskoj poručeno: Prekinite!\nE.H Oct 9, 2019\nVodeći zvaničnik Evropske unije u srijedu je pozvao Tursku da zaustavi vojnu operaciju u sjevernoj Siriji i upozorio je da EU neće pomoći Ankari da uspostavi bolo kakvu sigurnu zonu u toj regiji. Obraćajući se evropskim…\nDanas sjednica Predsjedništva BiH, dnevni red nije poznat\nE.H Sep 20, 2019\nRedovna sjednica Predsjedništva Bosne i Hercegovine bit će održana danas u Sarajevu. Dnevni red sjednice na zvaničnoj web stranici Predsjedništva nije objavljen, a današnja je sjednica prva nakon sjednice s čijeg je dnevnog reda…\nŠesta redovna sjednica Predsjedništva BiH najavljena je za sutra, 20. septembra, s početkom u 11.00 sati, stoji na zvaničnoj stranici, ali dnevni red sjednice nije saopšten. Uoči sjednice, članovi Predsjedništva BiH primiće…\nImenovanje Zorana Tegeltije (Savez nezavisnih socijaldemokrata - SNSD) za novog predsjedavajućeg Vijeća ministara Bosne i Hercegovine jedina je tačka dnevnog reda današnje sjednice Predsjedništva BiH. Sazivanje sjednice…\nSutra sjednica, za Komšića Tegeltija žrtva Dodikovih blokada\nImenovanje Zorana Tegeltije (Savez nezavisnih socijaldemokrata - SNSD) za novog predsjedavajućeg Vijeća ministara Bosne i Hercegovine jedina je tačka dnevnog reda sutrašnje sjednice Predsjedništva BiH. Sazivanje sjednice ponovo je…\nNišta od ANP-a – Sjednica završila prije nego što je i počela\nE.H Aug 20, 2019\nRedovna sjednica Predsjedništva Bosne i Hercegovine završila je prije nego je i počela, a na dnevnom redu je bilo razmatranje usvajanja Godišnjeg nacionalnog plana (ANP), dokumenta kojeg je zatražio Sjevernoatlantski savez (NATO) kako bi…\nOdržana sjednica Gradskog vijeća Tuzle: Svečanost obilježavanja svojim dolaskom uveličao Stjepan…\nD.C Apr 4, 2019\nU Narodnom pozorištu Tuzla održana je svečana sjednica. Nakon intoniranja državne himne, prisutnima se obratio zamjenik predsjedavajućeg Gradskog vijeća Tuzle Mirel Mišković koji se prisjetio početka agresije na Bosnu i Hercegovinu, te…


Vučić čestitao Trampu: Na istoj strani u teškim trenucima - Radio televizija Pančevo\n2. jula 2020. 30. avgusta 2020. 0229\nPredsednik Srbije Aleksandar Vučić čestitao je američkom predsedniku Donaldu Trampu Dan nezavisnosti i poručio da mu je čast što je Srbija u teškim istorijskim trenucima bila sa SAD na istoj strani kao i da ga ohrabruje činjenica da SAD posvećuje pažnju zbivanjima na današnjem Balkanu, kroz podršku miru i stabilnosti u regionu.\nVučić je na prijemu povodom Dana nezavisnosti SAD čestitku upućenu predsedniku Sjedinjenih Američkih Država Donaldu Trampu uručio američkom ambasadoru u Srbiji Entoniju Godfriju. U čestitki se navodi:\n“Čestitam Vam Dan nezavisnosti – dan koji je za Sjedinjene Američke Države više od praznika, jer je simbol patriotizma američkog naroda, kao i njegovog načina života. Ovaj dan je važan za sve građane SAD, ali i za sve one koji sa njima dele neprolazne vrednosti slobode i jednakosti, ispisane u Deklaraciji o nezavisnosti pre 244 godine. Istorija Vaše zemlje je, kako ste rekli, “ep o velikoj naciji, koja je rizikovala sve za ono što zna da je ispravno i za ono što zna da je istina”. Zato mi je čast što je Srbija, u teškim istorijskim trenucima, bila sa SAD na istoj strani, na strani istine i pravde. U prethodnom periodu smo obeležili važne zajedničke jubileje i svetle primere našeg savezništva, a sada smo ponovo, u vreme izazova bez presedana, stali jedni uz druge u borbi za zdravlje. Dozvolite da izrazim zahvalnost za pomoć koju je SAD pružila Srbiji u borbi protiv korona virusa, kao i uverenje da će velika američka nacija nadvladati i ovaj veliki izazov i još odlučnije ići putem napretka i blagostanja kako bi, u skladu sa zajedničkom vizijom spokojnog čovečanstva, ostvarila planove za budućnost. Ohrabruje me činjenica da posvećujete pažnju zbivanjima na današnjem Balkanu, kroz podršku miru i stabilnosti u regionu. Srbija želi da odnose sa SAD vrati na nivo istinskog partnerstva i zato se nadam da ćemo imati priliku da Vas ugostimo u Srbiji, da se zajedno podsetimo na ono što nas povezuje i da bolje upoznate narod koji je iznedrio Nikolu Teslu i Mihajla Pupina, po rođenju Srbe, stanovnike Amerike, a koji su zadužili ceo svet. Uz iskrene čestitke za nacionalni praznik, primite, ekselencijo, srdačne pozdrave i izraze posebnog uvažavanja”, navodi se u čestitki predsednika Vučića.\nJasmina Petkovic 6. decembra 2019. 10. decembra 2019.\nZorana Stekovic 15. juna 2019.\nPančevačke škole na takmičenju “Brzinom do zvezda”


Ne možete da se odlučite gde da kupite haljinu za maturu, a želite da budete jedinstveni? Tragate za savršenom venčanicom u kojoj ćete se osećati prijatno i prelepo?\nPodkategorija Moda i estrada kategorije Modna industrija je pravo mesto za vas.\nBilo da tražite radnju koja se bavi kvalitetnom prodajom tekstila, firmu koja na najoriginalniji način dekoriše veselja ili proizvodi prelepe i unikatne haljine ovde ćete sigurno naći ono što tražite.\nU modnoj industriji, intelektualna svojina nije prinudna kao u filmskoj i muzičkoj industriji. Uglavnom iz tog razloga jer mnogi dizajneri uzimaju tuđe kreacije kao inspiraciju za svoja dela i tako kreiraju trend u određenoj oblasti.\nDizajneri smatraju da bi drugačija politika negativno uticala na uspeh industrije. Ipak, ovakav stav se menja, 2005. godine je Svetska organizacija za intelektualnu svojinu (WIPO) održala konferenciju pozivajući javno da se u modnoj industriji zavedu striktnija pravila intelektualne svojine, kako kažu „radi zaštite malog i srednjeg biznisa i radi podsticanja konkurencije u tekstilnoj i odevnoj industriji“.\nFiltriraj Po mestu Svi BEOGRAD (ZEMUN) Beograd, Savski venac Beograd, Stari grad Beograd, Stari Grad Beograd, Voždovac Beograd, Vračar Beograd, Zemun Čačak Kljajićevo Kragujevac Kula, Crvenka Merošina, Batušinac Niš Niš Niš, Crveni Krst Niš, Medijana (Brzi brod) Novi Pazar Novi Pazar NOVI PAZAR Novi Sad NOVI SAD Prćilovica, Aleksinac Smederevo Temerin Užice Zaječar\n...... kudelj... Prikaži\nProizvodnja unikatnih haljina Niš\nMokranjčeva 22, 18000 Niš\nSZTR Sanela IN\nNajpovoljnije haljine i venčanice Novi Pazar\nKej mira BB, 36300 Novi Pazar\n...... sanela... Prikaži\nDizajn i izrada odeće i uniformi Beograd\nKoste Stojanović 6, 11000 Beograd, Stari Grad\n...... lilyta... Prikaži\nDekoracije veselja Aleksinac\nDušana Trivunca 15, 18220 Prćilovica, Aleksinac\nenska kolekcija marke Bellissima Novi Pazar


RTS :: Vučić: Sa Putinom o ključnim pitanjima, sa Prištinom treba razgovarati što češće; Veći podsticaji za rađanje\nPolitika Vučić: Sa Putinom o ključnim pitanjima, sa Prištinom treba razgovarati što češće; Veći podsticaji za rađanje\nsreda, 24. nov 2021, 11:10 -> 12:53\nVučić: Sa Putinom o ključnim pitanjima, sa Prištinom treba razgovarati što češće; Veći podsticaji za rađanje\n"Srbija traži, zahteva, želi razgovore sa Prištinom na svim novioima - što pre, što više i što češće. Smatramo da je svaki razgovor lekovit, da je važno da razgovaramo o svim temama, naročito o SZO, energetici, ali da razgovaramo i pokušamo da napravimo makar bilo kakvo i minimalno poverenje među nama, da ne bismo dolazili u situaciju u kojoj smo bili pre nešto više od mesec dana", rekao je Vučić.\nNapomenuo je i da će, po povratku iz Sočija, svim šefovima država i vlada uputiti pismo, u kojem će zamoliti za objašnjenje i odgovor na pitanje kako je moguće da Aljbin Kurti "svako malo, ali na vrlo jasan i precizan način" govori o sopstvenoj želji za ujedinjenjem, kako oni kažu, Kosova i Albanije, a da nijedna politička institucija u Evropi na to ne reaguje.\n"Sadržaće jedno prosto pitanje. Da li to znači da ćete tako da ćutite i nećete da reagujete ako bilo ko odavde govori o nekom ujedinjenju sa drugim? Po kom principu je to Albancima dozvoljeno, a po kom Srbima sve zabranjeno. To ću da pitam i u zvaničnoj formi, da tražim objašnjenje od svih šefova država i vlada", rekao je Vučić.\n"Razgovaraćemo i o situaciji u regionu, želim da ga obavestim o svemu što se zbiva u razgovorima u vezi sa Kosovom i Metohijom i šta se dešava na Zapadnom Balkanu", rekao je Vučić.\n"Sasvim sigurno je da ću od Putina moći da čujem kako on vidi situaciju u Evropi i Aziji i u svetu, i kako mi, kao mala zemlja, da nađemo najbolju poziciju u turbulentnom svetu i zaštitimo svoje interese", rekao je Vučić.\n"To je velika i važna vest za radnike Petrohemije", rekao je Vučić i istakao da Petrohemija konačno neće zavisiti od konjukture, tako da, na primer, dve godine sve bude dobro kao sada, pa da onda tri godine bude katastrofa.\n"Sve zavisi od primarnog benzina. Petrohemija koristi primarni benzin 90 odsto, a 10 odsto u troškovima poslovanja je cena gasa i jedino sa kim smo mogli da napravimo suštinski ovakav sporazum su Rusi", naveo je Vučić i dodao da je taj dogovor sa Rusima postignut posle mnogo godina i muka.\n"To je važno da bismo mogli da ponovo naše inženjere i stručnjake koje smo imali u Vinči za nuklearnu energije podignemo, njihovo i znanje kod mladih, kao što to radimo u veštačkoj inteligenciji i robotici", kazao je Vučić.\nDodao je da je još mnogo sporazuma u postupku usaglašavanja, te da su tačke ključanja - prostor koji spaja inovacije, nauku, obrazovanje. Predmet razgovora je, dodaje, i vakcina sputnjik lajt.\n"Za nas je gas ključno pitanje. Mi u ovom trenutku imamo rezerve gasa 128 miliona metara kubnih, a imali smo pre i 261 milion", rekao je Vučić i objasnio da je to zato što svakodnevno trošimo gas da ne bismo uvozili struju, koja je na berzi pet puta veća od proizvodne cene u Srbiji.\n"Na berzi je cena gasa bila u jutarnjim časovima 1.064 dolara, a mi plaćamo gas 270 dolara, a cena struje je između 250 i 300 po megavatu u celoj Evropi, dok je kod nas cena 50 evra po megavatu", naveo je Vučić.\n"Metro je značajan ne samo za Beograd već i za celu Srbiju"\n"Posle 53 godine od prve ideje za metro u Beogradu, neko je našao novac i znanje da to uradi", ukazao je Vučić i istakao da će metro biti jedan od najmodernijih u Evropi.\n"Nadam se da ćemo do kraja godine potpisati ugovor za izgradnju puta Požega - Boljare preko Ivanjice. To je od ključnog značaja", rekao je Vučić.\nPredsednik je najavio nove demografske mere. "Nestajemo kao nacija, nas je sve manje, to je veoma složen problem", istakao je predsednik.\n"Od 1. januara za svako prvorođeno dete država će davati 300.000 umesto sadašnjih 100 hiljada dinara", rekao je Vučić.


Elektronski otpad, punjač za mobilni telefon\nU Evropskoj uniji bi za nekoliko godina svi mobilni telefoni trebalo da se pune istim punjačem, budući da je Evropski parlament 13. marta podržao takav predlog, o kojem je sa Savetom ministara već postignut neformalni dogovor. Ovakav propis osmišljen je da bi se stvorili pogodniji uslovi za korisnike, ali i sprečilo stvaranje 51.000 tona elektronskog otpada godišnje.\nOva izmena deo je šireg paketa za promenu propisa o radio opremi, koji je Komisija predložila 2011. godine. U radio opremu spadaju između ostalog mobilni telefoni, prijemnici GPS ili Galileo sistema pozicioniranja u prostoru, modemi kao i centralna brava na automobilima.\nU saopštenju Komisije navodi se da će novi propisi omogućiti da se izbegnu problemi zbog sve većeg broja korisnika i radio opreme. Svi proizvođači moraće da primene utvrđene standarde, a smanjiće se i troškovi prilagođavanja opreme za mala i srednja preduzeća.\nIzvestilac Evropskog parlamenta za ovu oblast Barbara Vajler rekla je da je nova Direktiva o radio opremi efikasan način da se spreči ometanje između različitih radio uređaja. One je takođe istakla poseban značaj odredbi o jedinstvenom punjaču, rekavši da će se time sprečiti bacanje velikog broja nepotrebnih punjača.


Novostvorene države proistekle samovoljnim priznanjima bivših republika zajedničke države (Jugoslavije) od strane članica EU i NATO imaju jedan zajednički predznak, uporno negiraju presudnu ulogu srpske vojske u Velikom ratu i svaki doprinos u borbi za njihove nacionalne granice tokom raspada Austro-Ugarske, te kasne jeseni 1918. godine.\nSlovenija kao državna celina, nije ni postojala te 1918. godine već je nekoliko austrijskih pokrajina imalo homogeno slovenačko stanovništvo u različitom procentu, od većinskog do značajno manjinskog.\nDolazeći raspad Dvojne monarhije aktivirao je malu grupu nacionalno svesnih građanskih političara da se uključe u rad Jugoslovenskog odbora u Londonu, tačnije njegovog radnog dela u Ženevi, plašeći se izraženih talijanskih aspiracija za proširenje svoje dominacije kao države pobednice nad Austro-Ugarskom, ali i Austrijanaca i Mađara kao „državnih“ naroda carevine. Oktobarski raspad alpskog fronta uzrokovao je da masa od 1,5 miliona vojnika KuK armije raznih nacionalnosti, krene do svojih matičnih zemalja preko delova Slovenije u ešalonima kamiona, vozova i konjskih zaprega. Istovremeno, iz evropskog dela tadašnje Rusije pristižu i nekadašnji KuK zarobljenici koji su usput pokupili „miraz“ – antiratne ideje, boljševičku revoluciju i ideju o „komunizmu“! Sve to stvara ogromne teškoće malobrojnim aktivistima borbe za Sloveniju kao državnu celinu. Situacija u Sloveniji bila je specifična, vraćajući se sa talijanskog fronta slovenački vojnici i oficiri su već 29. oktobra 1918.godine održali u Ljubljani demonstracije. Poručnik, dr. Mihailo Rostohar javno je predložio da odreknu poslušnost austro-ugarskom caru i polože zakletvu svojoj novoj „nacionalnoj državi – Jugoslaviji“, pominjući prvi javno ime državne zajednice koja će na ovim prostorima trajati sedamdeset godina sa nasilnim prekidom tokom fašističke okupacije u Drugom svetskom ratu!\nCarskim dekretom od 1.novembra 1918. godine, biti će naređeno da sve „narodne zajednice“ u Austro-Ugarskoj formiraju svoje nacionalne vojne jedinice, kako bi moglo da se spreči bezakonje i pljačka koji divljaju teritorijem „preteče EU“ u času njenog raspada, iako je bila „primer pravne države“ kako to danas uporno lažu usmereni srpski „EU usrećitelji“!\nSamoproglašeno Narodno vijeće SHS (samoproglašena država Slovenaca,Hrvata i Srba) u Zagrebu donosi odluku o stvaranju „narodne vojske SHS“, deleći teritoriju na četiri vojna okruga. Slovenija kao teritorija potpada pod II vojni okrug, kome je za komandanta imenovan general-lajtnant Nikola Ištvanović, Hrvat a za načelnika štaba pukovnik Ulmanski, Srbin, obojica aktivni oficiri KuK armije.\nUprkos protivljenja iz Ljubljane, Narodno veće za Štajersku dodelilo je čin general-majora narodne vojske Rudolfu Majsteru, Slovencu, majoru KuK armije! On je već 3.novembra 1918. godine preuzeo kompletnu vlast u Marburgu (Maribor) i celoj Štajerskoj, samo sa 26 oficira i 160 vojnika 26.pešadijskog puka. Majster proglašava opštu mobilizaciju Slovenaca-vojnih obveznika i odmah počinje da stvara jedinice Narodne straže!\nNekako istovremeno u Sloveniji se pojavljuju i prve grupe povratnika Srba, bivših ratnih zarobljenika iz Nemačke i Austro-Ugarske, koje vozovima, kolima i peške stižu do Štajerske. Ugledavši poveću grupu Srba – bivših zarobljenika na čelu sa poručnikom Mirkovićem u mestu Sent Ilje, RKC sveštenik Evald Vračko istakao je na zvonik crkve obrnutu slovenač ku trobojku, stvarajući privid „srpske trobojnice“! Kada su Srbi videvši zastavu zapitali u koje mesto su stigli, objasnio im je gradonačelnik da su stigli na granicu buduće države Srbije – Hrvatske – Slovenije i da će im oni pomoći da se železnicom prebace za Srbiju. Odmah su organizovali prevoz kamionima u kasarnu Maribor, izvestivši hitno generala Majstera o njihovom prispeću i to kao vojnika Antante! Majster je insistirao da se Srbi angažuju kao oružane snage Antante u rešavanju spora sa dotadašnjim austriskim vlastima u gradu Mariboru i oružanim odredima Austrijanaca, koji su nasilno pokušavali da zaposednu celu Štajersku kao dotadašnju austrijsku pokrajinu.\nTako je formirana četa od 150 srpskih dobrovoljaca, koji su promarširali gradom Mariborom uz pratnju češke muzike a iznenađeni austrijski lokal-patrioti i policajci koji su pri premali preuzimanje Marburga, pobegoše glavom bez obzira. Pojava srpske šajkače, tada simbola pobede za sve Slovene u mrskoj carevini, učvrstila je severnu slovenačku granicu. Srpski dobrovoljci bili su embrion za nastanak mariborskog pešadijskog puka, kada je pristigla grupa slovenačkih „solunaca“ koji su bili u sastavu Jugoslovenske divizije. Njih ukupno 21 (dvadeset jedan) iz zarobljeništva u Rusiji, bili su dobrovoljci u srpskoj vojsci i oni takođe predstavljaju snage Antante, što je Majster veoma vešto koristio u rešavanju graničnih sporova sa Austrijancima.\nPrva veća organizovana grupa srpskih zarobljenika iz Nemačke stigla je vozom u Ljubljanu 10.novembra 1918., gde im je priređena srdačna dobrodošlica. Transport povratnika (470 oficira i 800 vojnika) predvodio je potpukovnik Stevan Švabić koji je već bio upoznat sa odlukom o formiranju nove države. Na molbu Narodnog veća iz Ljubljane koje nema adekvatne vojne snage u samoj Ljubljani a kamo li u pokrajini Primorskoj, da im pomogne, telefonirao je Švabić pukovniku Milanu Pribićeviću u Zagreb, gde je već bila misija srpske vrhovne komande. Oni su stigli na preklinjanje predstavnika Narodnog veća SHS da im pomognu da se organizuju i spasu šta se spasti dade, od otvorenog nasrtaja novoformirane vojske Mađarske i Austrije, koje zaposedaju rubna područja koja bi trebalo da uđu u sastav buduće zajedničke države SHS, i to upravo po predlozima Hrvata-delegata Jugoslovenskog odbora.\nPukovnik Pribićević ovlastio je potpukovnika Švabića da formira srpsku vojnu jedinicu i koordiniše svoje aktivnosti sa njim kao nadređenom komandom, i predstavnicima Narodnog veća u Ljubljani. Švabić, od polovine ljudstva formira bataljon za dejstva u Ljubljani a drugi deo pod komandom potpukovnika Borisava Subotića upućuje u Zagreb. Po naređenju srpske vrhovne komande formira u Ljubljani 26.pešadijski puk kao formaciju srpske vojske, jer samo tako ima status oružane sile Antante i može da reguliše pitanja razgraničenja sa Austrijom, ali i Italijom, iako je članica Antante.\nKada su talijanske jedinice prešle demarkacionu liniju kod Vrhnike krenuvši da zaposednu rudnike uglja u Trbovlju, potpukovnik Švabić ih je najpre upozorio notom a potom uputio bataljon srpskih dobrovoljaca sa 12 mitraljeza pod komandom kapetana Kujundžića, kao otvorenu pretnju agresoru.\nTalijani su se hitno povukli do utvrđene demarkacione linije koja im je dodeljena Londonskim ugovorom 1915., ne želeći oružani sukob sa srpskom vojskom.\nKada je 1. decembra obnarodovano ujedinjenje sa Srbijom i nastanak zajedničke države u Ljubljani je održana veličanstvena proslava, te tako časopis „Slovenski narod“ u broju od 2. decembra opisujući svečanost citira reči Antona Korošeca vođe slovenačke Ljudske stranke koji radosno izjavljuje:\n„Slovenci su zahvalni Srbiji i srpskoj vojsci, jer ona mnogo čini za odbranu naše teritorije“.\nNa svoju inicijativu, a bez usaglašavanja sa pukovnikom Pribićevićem kao predstavnikom srpske vrhovne komande kod Narodnog veća SHS u Zagrebu, pokreće Narodno veće u Ljubljani „veliku ofanzivu“ prema Koruškoj pod komandom slovenačkog pukovnika Milana Bleiweisa i majora Alfreda Lavriča. Oni planiraju upotrebu 610 oficira i 8315 vojnika koliko ih imaju u evidenciji, ali u borbama aktivno učešće uzima samo 2500 boraca, od čega je 500 Srba – dobrovoljaca. Kada je energična austrijska ofanziva zapretila potpunim vojnim porazom te slovenačke vojske, po naređenju srpske vrhovne komande pokrenuo je general Krsto Smiljanić kontraofanzivu sa jedinicama srpske vojske (tri pešadijska puka i artiljerija) i potisnuo austrijske trupe nazad, prodirući u Korušku. Na mirovnoj konferenciji u Parizu, žaliće se austrijski predstavnici da su ove borbe vođene posle potpisivanja sporazuma o prekidu neprijateljstava i zahtevaće da im se vrate te teritorije, dobivši odmah zato otvorenu podršku Italije. Srpski naučnik Mihajlo Pupin lično će pisati američkom predsedniku Vilsonu, insistirajući da se Bled dodeli Sloveniji kao njen neotuđivi deo. Međunarodna arbitraža u Parizu presuđuje da se u Koruškoj održi plebiscit, izjašnjavanje svih stanovnika u kojoj od novih država žele da ostanu, u Austriji ili SHS. Te odluke srpska vlada i prihvata i poštuje, jer samo ona ima legitimitet u novonastaloj državi SHS.\nSrpska vlada je prepustila Narodnom veću u Ljubljani da organizuje rad na terenu sa slovenačkim građanima, koji su većina u Koruškoj. Međutim, sveštenstvo RKC organizuje aktivnu kampanju za ostanak u Austriji i pod njihovim uticajem na izjašnjavanju se većina Slovenaca odlučuje za katoličku državu Austriju, a ne za zajedničku državu SHS u kojoj su Slovenci narod, ali u zajedničkoj državi sa pravoslavnim Srbima i SPC što veoma brine RKC i Vatikan.\nU vreme komunističke vlasti, uporno su slovenački komunisti umanjivali učešće, značaj i rezultate uloge srpske vojske u borbi za slovenačku severnu granicu, uz zlonamerno isticanje navodno nedovoljne angažovanosti srpske vlade oko priprema slovenačkog stanovništva za plebiscit u Koruškoj, kao primer „velikosrpske“ šovinističke politike.\nPre bilo kakve „zaboravnosti“ o učešću Srba u borbama za severnu granicu nekadašnje zajedničke države, neka slovenački istoričari ponovo pročitaju tekst one spomen-ploče u Austriji gde jasno piše čija je konjica stigla dotle, te daleke 1918. godine! Jesu li možda nosili domobran ske kape (slovenačkih domobrana )ili pobedničku srpsku šajkaču?!\nDanas, vek posle, „zahvalna slovenačka braća“ učestvuju u obuci buduće vojske Kosova i glasaju za učlanjenje dela Srbije u UNESCO, vraćajući tako zahvalnost potomcima svojih oslobodilaca!


LOPARE: I mi imamo volontera iz Ria! – Majevica Online\n8. Septembra 2016. 20:49\nu Sport, Svijet, Vijesti\nNačelnik opštine Lopare Rado Savić organizovao je 8. septembra 2016. godine prijem za Milivoja Lujića iz Priboja, volontera koji se vratio sa Olimpijskih igara u Rio de Žaneiru. Na Olimpijskim igrama u Rio de Žaneiru ukupno je bilo angažovano oko 50.000 volontera od 2 miliona prijavljenih, a Milivoje je jedan od ukupno tri volontera iz cijele BiH.\nMilivoje je aplicirao na poziv za volontere na OI koje su prvi put organizovane u Južnoj Americi (Brazil-Rio de Žaneiro) u istoriji. Finansijsku podršku za odlazak na OI pružila je Opština Lopare, firma „SAS“ doo Priboj i Omladinska mreža Jugoistočne Evrope (SEEYN).\nDnevna dešavanja i dio utisaka sa Olimpijskih igara u Rio de Žaneiru možete pročitati na Milivojevom FACEBOOK profilu i BLOGU.\nOznake: Lokalne vijestiLopareSvijetVijesti\n7. Oktobra 2021. 14:35\n7. Oktobra 2021. 13:56\nDokumentarni film Nemanje Čekića “Živ je Mando” dostigao 40.000 pregleda za 7 dana (VIDEO)\n5. Oktobra 2021. 21:10\nLOPARE: U Centru za kulturu Lopare održano Pjesničko veče\n1. Oktobra 2021. 20:44


Američka i druge ambasade učinile korak unazad i saopštile da će se pridržavati Bečke konvencije | TRT Srpski\nAmerička i druge amb...\nAmerička i druge ambasade učinile korak unazad i saopštile da će se pridržavati Bečke konvencije\nČlan 41. Bečke konvencije nalaže stranim diplomatama da poštuju zakone i poredak država u kojima deluju te im zabranjuje mešanje u unutrašnje stvari tih država.\n25.10.2021 ~ 17.01.2022\nAmbasade Sjedinjenih Američkih država (SAD) i još nekoliko zemalja u Turskoj saopštile su danas da će se pridržavati Člana 41. Bečke konvencije o diplomatskim odnosima, što je njihov korak unazad kada je reč o ranijim reakcijama na slučaj Osmana Kavale, jednog od 52 optuženih u sudskom postupku vezanom za slučajeve pokušaja puča u Turskoj 2016. godine terorističke organizacije FETO i događaja u Gezi parku.\nAmerička ambasada u Ankari saopštila je na Twitteru da će se pridržavati Bečke konvencije u kontekstu izjava kojima su 18. oktobra izazvani određeni problemi.\nSaopštenje američke ambasade na Twitteru su podelile i ambasade Kanade, Finske, Danske, Holandije, Švedske, Norveške i Novog Zelanda koje su također bile umešane u kontraverzne reakcije na slučaj Osmana Kavale.\nAmbasade Sjedinjenih Američkih Država, Nemačke, Danske, Finske, Francuske, Holandije, Švedske, Kanade, Norveške i Novog Zelanda oglasile su se nedavno putem profila na društvenim mrežama tvrdeći kako „sudski proces protiv Osmana Kavale baca senu na demokratiju i vladavinu prava u Turskoj“ te pozvale na oslobađanje Kavale.\nNakon objava na društvenim mrežama, Ministarstvo vanjskih poslova Turske pozvalo je na razgovor ambasadore pomenutih zemalja, a na sastanku im je preneseno kako su njihove izjave preterane i neprihvatljive.\nPredsednik Republike Turske Recep Tayyip Erdogan izjavio je u subotu kako je dao upute ministru vanjskih poslova da se deset stranih ambasadora, zbog izjava o Osmanu Kavali, što pre proglasi personama non grata u Turskoj.\nOsman Kavala je jedan od ukupno 52 optuženih u sudskom postupku vezanom za slučajeve pokušaja puča u Turskoj 2016. godine terorističke organizacije FETO i događaja u Gezi parku. Turski predsednik je kazao kako je Osman Kavala podružnica Soroša u Turskoj, a izjave ambasadora okarakterisao je kao izraz neodgoja.\nTagovi: #persona non grata , #strane ambasade , #Turska


rasterske mape – Peđa Supurović, beležnica\nOznaka: rasterske mape\n8. 10. 09. Garmin 4 Komentara\nSkraćena veza: https://pedja.supurovic.net/veza/3232\nGarmin je objavio da je moguće učitati rasterske mape (skenirane sa papira) u njegove navigacione uređaje Colorado, Oregon, and Dakota. Sve to treba uraditi je učitati u uređaj najnoviji firmver.\nOvu uređaji mogu da učitaju mapu kalibrisanu u kmz formatu (sama slika je u JPG). Ovakvu mapu je lako pripremiti u programu Google Earth, ali s obzirom da je struktura kmz datoteke javno dostupna, moguće je kalibraciju odraditi i nekim drugim programima.\nJedna datoteka sa mapom je ograničena na veličinu jednog megapiksela, a uređaji mogu da učitaju do 100 takvih slika, tako da se velike mape mogu iseći na manje delove. […]


Kopić: Vlada TK je radnicima propalih preduzeća dala novac od najugroženijih građana - Klix.ba\nBiH Kopić: Vlada TK je radnicima propalih preduzeća dala novac od najugroženijih građana\nKopić: Vlada TK je radnicima propalih preduzeća dala novac od najugroženijih građana\n14.1.2015. u 13:16\nRadnici okupljeni oko Sindikata solidarnosti održali su mirne proteste ispred sjedišta Kantonalnog suda i Kantonalnog tužilaštva Tuzla.\nOni se već godinama tradicionalno okupljaju ispred sjedišta pravosudnih institucija gdje traže procesuiranje odgovornih za privredni kriminal, realizaciju pravosnažnih sudskih presuda, revizuju privatizacije...\nRanije su na protestima ispred pomenutih institucija bili i radnici Dite, Konjuha i Livnice čelika, ali njih u posljednje vrijeme nema.\nPredsjednik Sindikata solidarnosti Sakib Kopić naglasio je kako obespravljeni radnici i dalje traže od pravosudnih institucija da rade svoj posao, a dotakao se i raspodjele novčane pomoći za radnike Dite, Aide, Livnice čelika i Konjuha.\n"Imamo informaciju kako je Vlada TK 'skinula' novac sa računa Centara za socijalni rad, odnosno novac namijenjen najugroženijim građanima, i dodjelila ga radnicima. Uzeli su novac od siromašnih i dali ga drugim, koji su također siromašni", izjavio je Sakib Kopić.\nSvojevremeno su preduzeća okupljena oko Sindikata solidarnosti zajedno sa Aidom, Ditom, Konjuhom i Livnicom čelika tražila isplatu jednokratne novčane pomoći.\nMeđutim, nakon pješačenja ka Orašju, Vlada TK donijela je odluku da se materijalna pomoći isplati samo radnicima četiri fabrike, dok su bez pomoći ostali radnici Gredelj - Revoma, Guminga, Hotela Tuzla, Borca Banovići, Tuzlaputeva, Poliolchema...


USAID projekat održivog lokalnog razvoja i Grupa 484, u saradnji sa Nacionalnom službom za zapošljavanje i Agencijama za lokalni i regionalni razvoj, započeli su projekat „Podsticanje zapošljavanja mladih kroz saradnju sa preduzetnicima i dijasporom“. Projekat traje godinu dana i realizovaće se u sledećim gradovima i opštinama Srbije: Užice, Čajetina, Priboj, Nova Varoš, Prijepolje, Sjenica, Novi Pazar, Tutin, Vranje, Vladičin Han, Bujanovac i Preševo.\nPozivamo mlade nezaposlene uzrasta od 18 do 30 godina iz gradova i opština u kojima se sprovodi projekat da se prijave na jednodnevni seminar o razvoju poslovnih planova i socijalnom preduzetništvu. U Vranju će seminar biti održan 19. a u Bujanovcu 20. septembra. Seminar u Užicu biće 24, a dan kasnije, 25-og, u Prijepolju, dok će seminari u Novom Pazaru biti održani 01. i 02. oktobra 2012.\nNajuspešnijim i najmotivisanijim učesnicima seminara biće omogućeno dalje usavršavanje i sticanje novih znanja. Timovi mladih dobiće priliku da steknu radno iskustvo, usvoje nove veštine i kreiraju poslovnu ideju tokom radne prakse koja će se obavljati u domaćim preduzećima.\nZa mlade koji budu imali najbolje poslovne ideje ili ideje za usavršavanje znanja i veština, predviđena je studijska poseta poslovnom sajmu, kompaniji ili naučnoj laboratoriji u inostranstvu.\nMladi će imati mentorsku podršku uspešnih domaćih preduzetnika, kao i preduzetnika i stručnjaka koji trenutno žive i rade u inostranstvu. Potencijalnog mentora iz inostranstva moći će da odaberu na osnovu baze podataka o mentorima koja će sadržati informacije o našim ljudima koji su uspešni preduzetnici i stručnjaci u inostranstvu.\nZapošljavanje i realizovanje poslovnih ideja mladih biće podstaknuto i posredstvom bespovratne finansijske podrške za otpočinjanje sopstvenog posla. Ovaj vid pomoći namenjen je poslovnim idejama koje sadrže karakteristike socijalnog preduzetništva, odnosno, utiču na razvoj zajednice. Najbolje inicijative biće podržane kroz socijalni fond Grupe 484 koji je razvijen uz podršku UniCredit Fondacije.\nPored toga, mladi će imati mogućnost da komuniciraju sa naučnicima i akademskim radnicima koji trenutno žive i rade u inostranstvu, a potiču iz opština u kojima se projekat sprovodi. Zajedno sa njima, moći će da osmisle predlog naučnog ili akademskog projekta i konkurišu za podršku kod specijalizovanih naučnih fondova.\nPrijavni formular za jednodnevni seminar o razvoju poslovnih planova možete u prilogu.\nPopunjen prijavni formular, sa obaveznim naslovom Prijava na seminar, molimo Vas da pošaljete na: robert.kozma@grupa484.org.rs ili putem pošte na: Grupa 484, Pukovnika Bacića 3, 11 040 Beograd.


GO Zvezdara primer dobre prakse u realizaciji programa prevencije zloupotrebe droga i rizičnog ponašanja mladih : Gradska opština Zvezdara\nGO Zvezdara primer dobre prakse u realizaciji programa prevencije zloupotrebe droga i rizičnog ponašanja mladih\nGradska opština Zvezdara je u petak, 21. februara 2020. bila domaćin poslednjeg u nizu susreta u okviru dvodnevne studijske posete delegacije nacionalnih stručnjaka i kreatora politika iz Belorusije na temu „Strategija prevencije: politika i praksa“.\nOrganizator je bila Kancelarija Ujedinjenih Nacija za borbu protiv droge i kriminala (UNODC) koja je u okviru studijske posete priredila nekoliko sastanaka: u Kancelariji za borbu protiv droga Vlade Republike Srbije, Ministarstvu unutrašnjih poslova, OEBS Misiji u Srbiji, Ministarstvu zdravlja, Ministarstvu prosvete, nauke i tehnološkog razvoja i u Gradskoj opštini Zvezdara.\nCilj studijske posete bio je da se profesionalci iz Belorusije upoznaju sa strategijama i programima koji se sprovode u našoj zemlji i regionu, a koji su zasnovani na dokazima i realizovani kao programi sa dobrim praksama.\nU ime Gradske opštine Zvezdara goste je pozdravila Violeta Filip, zamenica predsednika Opštine, istakavši da nam je čast što je Zvezdara odabrana da bude domaćin ovog susreta i da naša Opština ima dugogodišnju uspešnu saradnju sa Kancelarijom UNODC u realizaciji programa prevencije zloupotrebe droga. Naime, sve osnovne škole sa područja Zvezdare učestvovale su u pilot-projektima realizacije programa „Osnaživanje porodica“ i „Veštine za adolescenciju“, a zahvaljujući sredstvima koja se svake godine planiraju u budžetu GO Zvezdara za ove namene, obezbeđena je održivost ovih programa.\nMiloš Stojanović, šef UNODC kancelarije u Srbiji, zahvalio se na podršci i uspešnoj saradnji i istakao da je Opština Zvezdara primer dobre prakse kada su u pitanju i strateški pristup i praktična realizacija preventivnih programa.\nAktivnosti Gradske opštine Zvezdara u ovoj oblasti predstavila je Vesna Petrović Urošević, načelnica Odeljenja za društvene delatnosti, uz osvrt na nadležnosti koje Opština ima u domenu bezbednosti dece i učenika, kao i na razvijenu mrežu saradnje na lokalnom nivou sa obrazovno-vaspitnim ustanovama, Domom zdravlja, policijom, Centrom za socijalni rad, domaćim i međunarodnim udruženjima i organizacijama i drugim ustanovama i državnim organima.\nO iskustvima u realizaciji programa „Osnaživanje porodica“ i „Veštine za adolescenciju“ govorile su i Sonja Stamenović iz Odeljenja za društvene delatnosti, Biljana Nešković, direktorka OŠ „Stevan Sinđelić“, Tereza Moličnik, psiholog OŠ „Stevan Sinđelić“ i Milica Milisavljević iz „Lions Club Beograd”.\nSusret je završen nizom pitanja delegacije iz Belorusije koja je bila inspirisana prezentacijama, uz najavu nastavka saradnje.\nProgramom „Osnaživanje porodica” koji je u GO Zvezdara realizovan 2012. godine obuhvaćeno je 247 porodica. Program ima za cilj jačanje i unapređenje kapaciteta porodica kao preventivne mere radi sprečavanja pojave različitih oblika društveno neprihvatljivog ponašanja kod dece, kao što je zloupotreba droga, nasilje, kriminogeno ponašanje… Usmeren je na roditelje i decu od 10 do 14 godina, kako bi jačanjem komunikacionih veština i prepoznavanjem pravih porodičnih vrednosti na vreme identifikovali relevantne probleme adolescenata i time preventivno delovali.\nDeca i roditelji su se učili različitim veštinama, važnim za zdravo funkcionisanje porodice i odrastanje mladih. Roditelji su učili i usavršavali tehnike i načine kako da neguju dobru komunikaciju u porodici, uvode pravila i posledice, neguju porodične vrednosti i budu podrška svojoj deci. Deca su razvijala veštine kako da postavljaju male i velike životne ciljeve, kako da se odupru negativnim pritiscima vršnjaka, poprave loš uspeh u školi, upravljaju sopstvenim emocijama, razumeju roditelje i neke njihove odluke i stavove.\nKao porodica, susretali su se sa različitim strategijama koje neguju i razvijaju bliskost u porodici, neguju i grade odnose zasnovane na uzajamnom poverenju i uvažavanju.\nZahvaljujući sredstvima iz budžeta GO Zvezdara, koja se putem godišnjeg javnog konkursa dodeljuju školama za realizaciju programa prevencije od 2014. godine, program „Osnaživanje porodica” se svake godine realizuje u 5 – 6 škola.\n„Veštine za adolescenciju” su međunarodni program koji je u osnovnim školama na području Zvezdare realizovan 2014. godine, kao pilot projekat Kancelarije Ujedinjenih nacija za borbu protiv droge i kriminala – UNODC u saradnji sa Lions Club International Fondacijom.\nProgram je akreditovan od strane Američkog Nacionalnog Instituta za bolesti zavisnosti, zasnovan je na naučno-istraživačkom radu i međunarodnim standardima prevencije i sprovodi se u više od 90 zemalja širom sveta. Kroz trodnevne seminare edukovano je 39 nastavnika i stručnih saradnika iz svih osnovnih škola na Zvezdari, koji su nakon edukacije program realizovali u svojim školama.\nTeme koje su se obrađivali tokom 40-časovnog programa su razvijanje veština komunikacije i efikasnog slušanja, izgradnje samopouzdanja, veština za donošenje odluka i rešavanje konflikata, razvijanje samokontrole, samodiscipline, samosvesti i odgovornosti. Deca su učila da razvijaju veštine da smanje stres i upravljaju emocijama, kako da se odupru pritisku vršnjaka i da prihvataju i uvažavaju različitost, informisali se o negativnim uticajima upotrebe psihoaktivnih supstanci, o uticaju na zdravlje, prijateljstva, interesovanja i životne ciljeve.\nU međuvremenu je program akreditovan i u Zavodu za unapređivanje obrazovanja i vaspitanja (ZUOV) kao program stručnog usavršavanja zaposlenih u obrazovanju za osnovne i srednje škole, a ovu edukaciju je uspešno završilo preko 80 nastavnika i stručnih saradnika iz zvezdarskih škola: “Desanka Maksimović”, “Dragojlo Dudić” i Geodetske tehničke škole.\n* Oba programa su praćena i evaluirana i pokazala su odlične rezultate u primeni.


No categories\tUmro nakon prolaska kroz cilj Njujorškog maratona\tUčesnik Njujorškog maratona koji je u nedelju okupio nekoliko desetina hiljada trkača, Brazilac Karlos Hose Gomes, umro je na cilju trke najverovatnije od posledica iscrpljenosti, objavili su danas američki mediji.\nUmro nakon prolaska kroz cilj Njujorškog maratona\nNjujorški maraton odneo jedan život\nLakićević-Stojačić: Neću Ćurkovićevu fotelju\nJoš jedna smrt na fudbalskom terenu\nMislite da umete da napravite kaipirinju?\nF1: Velika Britanija slavi Hamiltona, i Gloka\nAlo: Navike vozača GSP\nSajt za sve gastarbajtere: Ljude sa zlatnim satom, zlatnim harmonikaškim narukvicama, zlatnim zubima i zlatnim mercedesom. (diesel) Za svih 11 meseci godišnje, pacovskog života, u išcekivanju tog jednog meseca kad se ide kući i pokazuje kako se "živi preko grane" Za sve vas koji se kunete da vam je ovo poslednja godina "preko"\nOvde nema gipsanih lavova i zlatnih orlova za vaše kuće, nema potkovica za ukrašavanje mercedesa, ali zato ima sve ostalo\nNo categories\tPijani sudija\nSergej Šmolik, beloruski fudbalski sudija na utakmici domaćeg prvenstva sudio mrtav pijan. Sergej Šmolik je sudio utakmicu između Vitebska i Naftana i na prvi pogled je delovalo da ima problema sa leđima. Ubrzo su svi prisutni na terenu i tribinama, shvatili da bol u leđima nije jedino što muči sudiju. Nakon utakmice pijani arbitar je [...]\nMilk 4 ever, Casino never:P\nIntervju z Miletom Kiticem iz Kitnega Vrha, v zvezi s tem kako je kupil CASINO v Portorozu!!!:D\nNe daju nam da krademo\nIntervju sa ciganima iz Makedonije! smešno lol\nSveta ili Mileta\nMileta Postic daje intervju povodom otvaranja izlozbe\nBeta: Feničani su, ipak, među nama\nPahor predložen za mandatara slovenačke vlade\nNastavljeni pregovori o ujedinjenju Kipra\nSrušio se avion kod Graca, troje mrtvih\nVaclav Klaus danas u poseti Srbiji\nDa li će Karadžić “izvući” Krajišnika?\nIz usta bivšeg druga: Nikolićev niski start prema Nemanjinoj 11\nDirektorka sa platom većom od predsednika skupštine\nTragovi ubistva Pukanića vode i do Crne Gore\nMladi Argentinac umro na terenu\nPolitika: Zvezdin dug 16 miliona evra\nWTA: Bez promena kod dama\nBez promene u vrhu WTA liste\nATP: Đoković treći, skok Conge\nPičiz Geldof: Ups, nisam platila?\nIzuzetni Pet Shop Boys\nKad veštice zaplešu po gradu\nHamilton (23) najmlađi šampion Formule 1\nUbio se potpredsednik “Def Jam records”\nSara Pejlin i lažni Sarkozi (VIDEO)\nJeca i Ana jedna protiv druge\nTajni album Džos Stoun\nOT: Hir i bes pseudozvezda!\nChicago - Vremenska Prognoza\n© 2008 Gastarbajter Log in


Telegram saučešća ministra Vulina francuskoj koleginici Parli | INFO 24\nTelegram saučešća ministra Vulina francuskoj koleginici Parli\nMinistar odbrane Republike Srbije Aleksandar Vulin uputio je telegram saučešća ministarki vojske Republike Francuske Florens Parli povodom pogibije pripadnika Oružanih snaga Francuske prilikom sudara dva vojna helikoptera u Maliju.\nTragedija koja se dogodila kada su se dva vojna helikoptera Oružanih snaga Republike Francuske sudarila u Maliju potresla je sve pripadnike Vojske Srbije. Ovakve tragedije uvek nas podsete koliko opasnosti prati vojni poziv, posebno tokom izvođenja zadatka u borbi protiv ekstremista. U ovom teškom trenutku, moje misli i misli svih pripadnika Ministarstva odbrane i Vojske Srbije ostaju sa francuskim narodom. Molim Vas da u moje ime i u ime svih pripadnika Ministarstva odbrane i Vojske Srbije prenesete izraze iskrenog saučešća porodicama nastradalih, navodi Vulin u telegramu.\nINFO 24 / foto: Danas\nLajkovac: U zajedničkoj akciji BIA i MUP, uhapšeno je četvoro ljudi\nVučić uputio pismo saučešća predsedniku Francuske


Povodom proslave Nacionalnog praznika Francuske ambasador Francuske u Beogradu Frederik Mondoloni priredio je svečani prijem. Prijemu je prisustvovala premijerka Srbije Ana Brnabić, predstavnici Vlade Srbije, diplomatskog kora, kulturnog i javnog života.\nObraćajući se zvanicama, ambasador Mondoloni je istakao da će predstojeća poseta predsednika Francuske Emanuela Makrona biti prva poseta Beogradu od decembra 2001. godine i posete predsednika Žaka Širaka, koji je tada bio prvi šef države koji je došao u Srbiju posle demokratske tranzicije u oktobru 2000. godine. “Ona pokazuje novo interesovanje Francuske za Zapadni Balkan uopšte i našu želju da našim bilateralnim odnosima sa Srbijom, svakako našim prvim partnerom u regionu, damo novi podstrek”, istakao je Mondoloni.\nOn je naglasio da je prethodnih godinu dana predstavljalo bogat period za srpsko-francuske odnose i posebno isktakao dva pravca. Naime, protekla godina bila je važan period za kulturu sećanja Francuske i Srbije. “Sa našim srpskim prijateljima smo obeležili Stogodišnjicu kraja Prvog svetskog rata i oslobođenja Srbije, koje su izvojevale srpske, francuske i savezničke trupe 1918. godine. Realizovali smo brojne projekte i ponosan sam na to! U ponedeljak predsednik Republike će sa predsednikom Aleksandrom Vučićem otkriti obnovljen Spomenik zahvalnosti Francuskoj u Kalemegdanskom parku”, naveo je Mondloni.\nTakođe, u oktobru 2018. godine odato je priznanje velikoj saradnji u oblasti nauke i medicine, ali i humanosti – obeležavanjem 50. godišnice saradnje profesora Matea i profesora Savića na spašavanju života saradnika Instituta u Vinči, koji su bili izloženi visokoj radijaciji i s tim u vezi prve izvedene transplatacije koštane srži na svetu.\n“Najzad, od početka 2019. godine proslavljamo 180. godišnjicu ponovnog uspostavljanja naših diplomatskih odnosa – zasnovanih u 13. veku, ponovo uspostavljenih 1839. godine. Mi se danas aktivno trudimo da damo novu dinamiku tim odnosima u istom prijateljskom tonu”, rekao je ambasador Mondoloni.\nDrugi pravac su politički i ekonomski odnosi koji su se snažno razvijali. “Kad je reč o političkom planu, u Beogradu smo, ove godine, primili dve ministarske posete – 4 u poslednjih 18 meseci – i tri parlamentarne delegacije. Gotovo tačno u dan, prošle godine, predsednik Vučić je boravio u zvaničnoj poseti Parizu u julu mesecu, a ove godine u junu, bio je red na predsednicu Vlade Anu Brnabić da boravi u Parizu. Politički dijalog je postao veoma fluidan i poseta predsednika Republike ubrzaće još više taj zamah. I druge posete na viskom nivou se već predviđaju u drugoj polovini godine u različitim sektorima”, istakao je Mondoloni.\nS ekonomske strane, uspesi koje su postigli “Suez” i “Vensi” u 2017. i 2018. godini su se potvrdili – kroz finalizaciju koncesije za beogradski aerodrom, kroz uspešno odvijanje projekta u Vinči – ali takođe, i kroz otvaranje “Novares”-ove fabrike u Zrenjaninu, zatim kroz rastuću saradnju između dve zemlje u digitalnoj oblasti preko uspostavljanja jedne French tech zajednice u Beogradu, kroz razvoj “Erbasa” u Srbiji.\n“U oblasti bezbednosti, naša saradnja se nastavlja u borbi protiv terorizma, radikalizacije ili ilegalne trgovine oružjem – što su sve teme od zajedničkog značaja za naše građane. Želim da se zahvalim Srbiji na njenoj ulozi za regionalnu stabilnost i na učešću koje se veoma ceni u mirovnim operacijama zajedno sa francuskom vojskom”, naglasio je Mondoloni.\nAmbasador Francuske je rekao da će, za nekoliko meseci, u Beogradu biti otvorena regionalna kancelarija Francuske agencije za razvoj kako bi pomogla Srbiji da učvrsti svoje evropske veze i da obezbedi njenu tranziciju ka održivom razvoju, u korist svih.\n“Na svim tim poljima saradnje, odlučni smo da napredujemo još više tokom narednih meseci, shodno ciljevima određenim u Strategiji za Balkan koju je Francuska usvojila ove godine”, naveo je ambasador Frederik Mondoloni i svoje obraćanje završio rečima: “Živela Francuska, živela Srbija, živelo francusko-srpsko prijateljstvo”.


Budući premijer Kosova je nekad bio hipi revolucionar: Aljbin Kurti, Foto: Printscreen\nDuboko uveren u ispravnost ideologije koja u sebi povezuje etnički nacionalizam i tvrdokorni komunizam, tako da su mu idoli bili i Mao Cedung i Lenjin\nObjavljeno: 14.10.2019. 13:10h\nKurtijeva pojava izaziva velike kontroverze u Srbiji ponajviše zbog njegovog otvorenog zagovaranja ideje o “Velikoj Albaniji”.\n“Sećam se da je doneo sa sobom neku mapu regiona, gde je iscrtavao “nove granice”. Sve to u burekdžinici u kojoj smo se našli, pomalo mi je sve delovalo kao komični rimejk one famozne salvete po kojoj su crtali Milošević i Tuđman. Ipak, Kurti nema veze s njima”, rekao je Tomić.\nKurti je rekao i da nije pričao sa predstavnicima Srba koji su izabrani na kosovskim izborima, ali da ne želi da predstavnici Srpske liste budu deo nove vlade.\n“Bilo bi nemoralno kontaktirati i pozvati Srpsku listu kad imam poruke Rašića i Nikolića koji mi čestitaju pobedu na izborima“, rekao je Kurti. On je ovim suštinski najavio da planira da zaobiđe kosovski Ustav, prema kome jedno ministarsko mesto pripada predstavnicima Srba, kao i dva mesta na pozicijama zamenika ministra. Takođe, prema kosovskom Ustavu, ukoliko premijer želi da postavi za ministra nekoga ko nije deo Skupštine, on mora da za to dobije saglasnost predstavnika Srba u Skupštini, što znači da će Kurtiju biti potrebna saglasnost Srpske liste.\nKurti je u intervjuu za KTV rekao da nije zainteresovan da pritiska Srpsku listu, već da ih “oslobodi od Beograda”.\n“Na prvoj konstitutivnoj sednici ne mogu a da ne preferiram Srbe koji ne kažu ni “Kosovo i Metohija”, ni “privremene institucije”, koji OVK ne nazivaju terorizmom”, izjavio je Kurti sinoć.\nAljbin Kurti je bio marksistaAljbin KurtiMarksistaLevičarSamoopredeljenjeKosovoSrbijaIzbori


Vjernici SPC nalažu badnjake ispred Sabornog hrama u Podgorici\nPravoslavni vjernici u Crnoj Gori u ponedjeljak su mirno proslavili Božić, uprkos tenzijama koje su obilježile protekle dvije nedjelje zbog svakodnevnih protesta vjernika SPC, nezadovoljnih usvajanjem Zakona o slobodi vjeroispovijesti koji ta crkva smatra uvodom u nacionalizaciju njene imovine.\nNa Cetinju su održana dva paralelna nalaganja badnjaka rivalskih crkava, Srpske pravoslavne crkve ispred Cetinjskog manastira i Crnogorske pravoslavne crkve ispred obližnjeg dvorca kralja Nikole, uz desetine policajaca koji su sprječavali kontakt izmedju njih.\nNekoliko hiljada vjernika SPC u Podgorici pozdravio je mitropolit crnogorsko-primorski Amfilohije, poručujući da se "rasplamsao oganj Božje ljubavi u Crnoj Gori... gdje se mislilo da je Bog nestao, da je ubijen", i gdje su stotine hramova "bili pretvorili u štale... ili klozete", pa obnovljeni u posljednje tri decenije.\n"I šta bi sad htjeli, da crkve Božje opet pretvore u klozete?", upitao je Amfilohije, koji je ocijenio da je veliki broj vjernika koji se okuplja u crnogorskim gradovima povodom usvajanja Zakona o slobodi vjeroispovijesti pokazao da se "narod vraća sebi i pravoslavnoj vjeri", te da crkva u Crnoj Gori "nije od juče, već od vremena careva Konstantina i Justinijana".\nNa Cetinju se okupljenim vjernicima rivalske CPC obratio njen poglavar Mihailo, koji je pozdravio usvajanje Zakona o slobodi vjerospovijesti, poručujući "neka on bude temelj pravih vjerskih sloboda, pravde i istine za sve vjerujuće ljude i sve građane Crne Gore na njenom evropskom putu".\n"Ovaj zakon je, nakon referenduma i ulaska u NATO, najveći iskorak na evropskom putu Crne Gore", rekao je Mihailo.


SARAJEVO U okviru akcije FUP-a "Tender"\nTokom akcije policijski službenici FUP-a su uhapsili člana Nadzornog odbora i uposlenika GRAS-a\nOsim Ahmića i Deljkića uhapšene su još dvije osobe E. H. i Ć. N.\nU sklopu akcije kodnog naziva „Tender“, koju provode policijski službenici Federalne uprave policije (FUP) pod nadzorom Kantonalnog tužilaštva KS i uz podršku Obavještajno-sigurnosne agencije BiH, izvršen je pretres nad osobom Č. E. (23), kod koje je pronađen i oduzet novac namijenjen za Nadzorni odbor GRAS-a radi dobivanja saglasnosti za zaključenje ugovora o nabavci sedam rabljenih trolejbusa.\nTokom akcije policijski službenici FUP-a su uhapsili člana Nadzornog odbora GRAS-a Amera Ahmića i uposlenika GRAS-a Samira Deljkića, koji je navodno napustio ovo preduzeće, saznaje "Avaz". Inače, Amer Ahmić predsjednik je jednog od Mjesnih odbora SDA u centru.\nKako navode iz FUP-a, Amer Ahmić je, u svojstvu člana Nadzornog odbora GRAS-a, a s ciljem pribavljanja protupravne imovinske koristi, uz pomoć Samira Deljkića i E. H., zahtijevao novac od odgovornog lica privrednog subjekta iz Tuzlanskog kantona, čija djelatnost ima veze s nabavkom rabljenih trolejbusa za GRAS. Vrijednost ugovora iznosila je oko 700.000 KM.\nInače, Amer Ahmić predsjednik je jednog od Mjesnih odbora SDA u centru.\nOsim Ahmića i Deljkića, uhapšene su još dvije osobe E. H. i Ć. N., koje su nakon kriminalističke obrade, a prema naredbi postupajućeg tužioca, puštene na slobodu.\nGras Tender FUP Amer Ahmić Samir Deljkić\nGRAS ostaje bez 22 linije, "Centrotrans" spreman voziti\nPošteni vozač GRAS-a Senad Bubregović pronašao i vratio novčanik Australcu


Uskoro završetak gradnje dve nove fabrike | YU eco radio i Televizija - vesti Subotica\nslušajte radio Uskoro završetak gradnje dve nove fabrike\nPostavljeno od strane Boris Šuman , Čet, 05/07/2012 - 15:16 Ekonomija\nU Privrednoj zoni Mali Bajmok završena je izgradnja saobraćajnica za buduće fabrike Svarovski i Kalcedonija, a u toku je izgradnja fabrika Dunkermotoren i Contitech fluid Serbia. Pored saobraćajnica, postavljena je vodovodna i kanalizaciona mreža, a sledi postavljanje javne rasvete. Ukoliko se obezbede sredstva, Privredna zona Mali Bajmok još u ovoj godini može biti u potpunosti infrastrukturno opremljena.\nNekoliko dana pre isteka mandata, gradonačelnik Subotice Saša Vučinić na plus 37 stepeni obilazi radove u Privrednoj zoni Mali Bajmok. Pre nekoliko dana završeno je asfaltiranje saobraćajnica koje vode do parcela na kojima će svoje kapacitete graditi Svarovski i Kalcedonija. Osim toga, izgradnjom saobraćajnice omogućava se i prohodnost ka parcelama koje još nisu ustupljene investitorima, a to će biti parcele koje će, za razliku od dosadašnjih koje su ustupljene bez naknade, biti ponuđene na prodaju.\nPored asfalta, na pomenutoj lokaciji postavljena je i vodovodna i kanalizaciona mreža. Ove radove sa 41 miliona dinara finansiralo je ministarstvo za infrastrukturu. Ono što sledi jeste postavljanje javne rasvete, a do sredine 2013. ova zona može biti kompletno infrstrukturno opremljeno.\nU privrednoj zoni Mali Bajmok, nakon izbora, u jeku svetske krize i po visokim temperaturama, radnici preduzeća SMB gradnja grade buduću fabriku Dunkermotoren. Dva meseca nakon početka radova, objekat je zatvoren i ukrovljen i uređene platforme za interne saobraćajnice, a u narednih 40 dana slede završni radovi.\nDunkermotoren nije jedino gradilište u Privrednoj zoni Mali Bajmok. Radnici beogradskog preduzeća IMP Balkan izvode završne radove na izgradnji fabrike Contitech fluid Serbia.


Saradnja srpskih i mađarskih privrednih komora – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Saradnja srpskih i mađarskih privrednih komora\nSaradnja srpskih i mađarskih privrednih komora\nRTV Vojvodina 19/05/2017 Ekonomija\nNOVI SAD – Na Novosadskom sajmu danas je održan Vojvođansko-mađarski poslovni forum, na kojem je svečano potpisan trojni ugovor o saradnji između Privredne komore Vojvodine, Mađarsko-srpske trgovinske i industrijske komore i Mađarsko-srpskog poslovnog saveta.\n“Potpisivanje današnjeg ugovora predstavlja institucionalni okvir za jačanje privrednih veza i mađarski privrednici imaju veliki interes da nastupe na ovom prostoru u još većoj meri. Srbija je danas politički veoma stabilna zemlja koja svakim danom sve više jača svoj međunarodni ugled i ozbiljnim koracima se približava Evropskoj uniji, a u tom procesu radi i na usaglašavanju zakonodavstva što dovodi do stvaranja povoljnog privrednog ambijenta”, istakao je Pastor.\nOn je dodao i da Srbija ima specifične odnose sa tržištem trećih zemalja što je njena komparativna prednost, te da Skupština AP Vojvodine i Pokrajinska vlada ulažu velike napore u privredni oporavak Vojvodine, stvarajući za to i institucionalne i finansijske okvire.\nPomoćnica ministra spoljnih poslova i trgovine Mađarske Petra Pana govorila je o rekordnim pokazateljima u ekonomskoj razmeni dve zemlje, istakavši da su tome presudno doprineli veoma dobri odnosi između dve zemlje i brojne zajedničke aktivnosti njihovih političkih predstavnika. Ona je naglasila da je budućnost jačanja privrednih odnosa između Mađarske i Srbije u intenziviranju saradnje u oblasti poljoprivrede, poput zajedničke proizvodnje poljoprivrednih mašina i inovativnih agrarnih tehnologija.\nDva neporušena objekta u Hercegovačkoj izbrisana iz katastra


Beta 6. oktobra 2015. 13:35\nUgovor su potpisali direktor Agecije za privatizaciju Ljubomir Šubara i suvlasik Maksim medija Ljubica Krdžić, koja je rekla da su „osnovni planovi novog vlasnika da Studio B ostane servis građana Beograda, ono što je bio i do sada“.\n„Želimo da to bude informativna kuća i mislimo da u tom smeru i ide. Neće biti drastičnih promena u smislu kultnih emisija koje su i obeležile Studio B, one će u svakom slučaju ostati“, istakla je ona.\nKrdžićeva je ocenila da je Studiju B potrebna modernizacija tehnike „koja je u veoma lošem stanju“ i najavila da će prvi korak novog vlasnika biti da unapredi tehniku, kako bi program mogao da se dobro gleda.\nPodsetila je da je kupoprodajnim ugovorom i predviđeno da novi vlasnik u roku od godinu dana u modernizaciju Studija B uloži dva puta po 175.000 evra.\nNa pitanje da li će smanjivati broj zaposlenih, Krdžićeva je rekla da je Maksim medija ugovorom obavezan da dve godine iz tehnoloških organizacionih i ekonomskih razloga ne smanjuje broj zaposlenih.\n„Da li ćemo iz nekih drugih razloga predviđenih zakonom smanjivati broj zaposlenih to ćemo da vidimo u odnosu sa samim zaposlenima, ko je za šta zainteresovan“, rekla je Ljubica Krdžić, koja je sa suprugom Milošem vlasnik beogradske marketinške agencije Maksim medija.\nStudio B je prodat je za 530.000 evra beogradskoj marketinškoj agenciji Maksim medija u čijem sastavu radi više radio stanice, među kojima su Hit FM s nacionalnom frekvencijom, gradski Jat, kao i TDI i Karolina. Ta firma se i jedina javila na javni poziv za privatizaciju Studija B.\nAplikacija za praćenje „Nektarovih“ dobavljača…


Visočki privrednici i MZ Zimča protiv reciklažnog dvorišta na Stočnoj pijaci\n12. Marta 2015. 19. Avgusta 2020. Arhiva Visoko.co.ba\nNakon što smo objavili da je namjera aktuelne vlasti da Općinu Visoko zaduži još jednim kreditom namjenjenim za tzv. reciklažno dvorište koje bi navodno trebalo biti izgrađeno na lokaciji Stočne pijace u Visokom, reagovali su i visočki privrednici. Prevashodno oni kojih se to najviše i tiče, upozoravajući na moguće posljedice na njihovo poslovanje, kao što su Rampart, Muzuri, Prevent, Asfaltgradnja…\nNaime radi se o prostornom planu općine Visoko u sklopu kojeg se želi “provući” i pomenuto reciklažno dvorište. Privrednici su reagovali i zvanično obraćajući se Općini Visoko pismenim putem. Kako saznaje Visoko.co.ba prvobitno je bilo zamišljeno da se ova ideja realizuje u MZ Zimča, međutim nakon negativnog mišljenja mještane i reagovanje predsjednika ove Mjesne zajednice, plan je promijenjen pa se eventualna buduća realizacija zamišljenog izmjestila nekoliko stotina metara dalje u teritorij MZ Topuzovo Polje. Kako nadalje saznajemo dogovoreni su i neki sastanci ovim povodom koji su održani večeras odnosno koji će biti održani sutra nakon isteka roka za žalbu s tim da će najvjerovatnije članovi MZ Topuzovo Polje koji nisu simpatizeri SDA uložiti primjedbu na ovu zamisao vlasti da im pod nosom recikliraju otpad.\nNaplata parkinga podsjetila nas na izgled Visokog u ratnom periodu\nMalo se ja parkirao/la šta fali?


Stopa malware infekcije za XP opada dok za Windows 7 raste — Online Tržište\nObjavio(la) admin u kategoriji Generalno na dan 13. Maja 2011. / ostavite komentar\nNajnoviji podaci koje je objavio Microsoft, pokazuju da je stopa malware infekcija za Windows 7 OS povećana za više od 30 odsto u drugoj polovini 2010 godine, a da je stopa malware infekcija za Windows XP (OS star 10 godina) opao za više od 20 procenata.\nU drugoj polovini 2010 godine, na 1000 32-bitnih Windows 7 mašina 4 su bile zaražene što je povećanje od 33 odsto u odnosu na omjer 3 od 1000 koliko je bilo tokom prve polovine iste godine.\nRačunari koji rade na 64 bitnoj verziji operativnog sistema Windows 7, su prošli nešto bolje, sa stopom infekcije od 2,5 na 1000 tokom svih čitave 2010 godine.\nKompanija Microsoft je predstavila ove najnovije podatke kao deo svog polugodišnjeg bezbednosno-informativnog izveštaja, objavljenog juče. U izveštaju su navedeni podaci za svako izdanje operativnog sistema Windows.\nWindows Vista SP2, najnovije izdanje problematičnog operativnog sistema, takođe je zabeležio porast malware infekcija u drugoj polovini 2010 godine. U drugom kvartalu, stopa infekcije Vista SP2 je bila po stopi od oko 6 mašina na 1.000, da se u trećem kvartalu taj odos popeo na nešto više od 8 na 1.000.\nWindows XP je jedino izdanje Microsoft-a čija je stopa infekcije u opadanju. Stopa infekcije operativnog sistema Windows XP SP3 je u prvom kvartalu 2010 godine bila 18 na 1.000, da bi u poslednjem kvartalu taj odnos bio 14 na 1.000, što je pad od 22 odsto. Ovaj pad stope infekcije je rezultat globalnog pada stope infekcije za sve Microsoft OS. U skladu sa tim podacima, stopa infekcije za sve Windows mašine je pala sa 10,8 od 1.000 u prvom kvartalu na 8,7 od 1.000 u četvrtom kvartalu 2010 godine.\nSve u svemu, još uvek je manja verovatnoća da će Windows 7 i Vista mašine biti kompromitovane od strane malware-a u odnosu na Windows XP. Prosečna stopa malware infekcije Windovs XP SP3 na nivoucele 2010 godine je bila 15,9 od 1.000 mašina, što je skoro pet puta više od Windows 7 i dvostruko više od Vista SP2.\nMicrosoft je takođe saopštio da je do sada prodao više od 350 miliona licenci za Windows 7.\nTagovi: infekcija, malware, windows, Windows 7, windows vista, Windows xp\nBioskopske 3D naočare prenosnici bakterija koje izazivaju kožne infekcije\nSmrt Osama bin Laden-a se koristi za širenje malware-a!


Opštinsko takmičenje iz istorije - Poljoprivredna škola „Sonja Marinković“ Požarevac • Poportal\nOpštinsko takmičenje iz istorije – Poljoprivredna škola „Sonja Marinković“ Požarevac\n18/03/2019 02/04/2020 P.Radovanović0\nU nedelju, 17. marta 2019. Poljoprivredna škola sa domom učenika „Sonja Marinković“ iz Požarevca bila je domaćin opštinskog takmičenja iz istorije. Organizator takmičenja je Društvo istoričara Srbije „Stojan Novaković“.\nNa takmičenju su učestvovali učenici iz Poljoprivredne škole sa domom učenika „Sonja Marinković“, Tehničke škole sa domom učenika „Nikola Tesla“, Medicinske škole, Ekonomsko-trgovinske škole, Politehničke škole i Požarevačke gimnazije.\nProfesor mentor Dušica Pantović i Luka Kojić\nUčenik Poljoprivredne škole „Sonja Marinković“, Kojić Luka je osvojio prvo mesto, a Tirnanić Aleksandar i Đuričić Milica iz Medicinske škole su osvojili treće mesto u kategoriji za učenike prvih razreda srednjih stručnih škola.\nŽivković Jelena je osvojila treće mesto u kategoriji za učenike gimnazije treći razred i Šega Jelena je osvojila treće mesto u kategoriji za učenike gimnazije četvrti razred.\nAutor: Poljoprivredna škola sa domom učenika „Sonja Marinković“\nPetrovac na Mlavi: Otvorena izložba crteža „Portreti glumaca“ iz Legata Dragana Savića.


Izgradnja aneksa Trening centra Šabac na Letnjikovcu - Glas Podrinja\nZavršetak radova planiran je za april tekuće godine\nU okviru projekta koji se finansira sredstvima Austrijske razvojne agencije i organizacije Volkshilfe Solidaritat u toku je izgradnja nove zgrade, aneksa Trening centra Šabac površine 308 metara kvadratnih na Letnjikovcu.\nRadove su obišli gradonačelnik Šapca dr Aleksandar Pajić i predsednik Skupštine grada Šapca Nemanja Pajić.\nPlanirano je da u pomenutoj zgradi bude smeštena CNC radionica, Radionica za 3D skeniranje i štampanje, Škola IT veština, Centar za kompetenciju u hortikulturi, Akademija za energetsku efikasnost i obnovljive izvore energije, Akademija za profesionalne veštine u građevinarstvu, Škola engleskog jezika. Radove zajednički finansiraju projekat SEED Step III i Grad Šabac.\n-Kao partner u projektu Grad Šabac izdvaja 60.000 evra, dok Austrijska razvojna agencija izdvaja 100.000 evra. Planirali smo nove edukativne sadržaje koji će upotpuniti ponudu Trening centra, odnosno Centra za stručno usavršavanje, u ovom multifunkcionalnom objektu za obuku mladih ljudi, ali i žena kako bismo upotpunili ponudu zanimanja koja su atraktivna i tražena na tržištu rada - rekao je gradonačelnik Šapca dr Aleksandar Pajić i naglasio da će obrazovni programi biti finansirani iz Lokalnog akcionog plana za zapošljavanje grada Šapca.\nSEED Step III je projekat koji se nadovezuje na započete aktivnosti i već šestu godinu se sprovodi Šapcu koji je izabran kao pilot projekat ovog programa.\n-Ovo je vrhunac programa i projekta koji se realizuju u Šapcu od strane Austrijske razvojne agencije i organizacije Volkshilfe Solidaritat, a sprovodi ga Tara Internation Consulting doo iz Novog Sada. Ovim dobijamo kapitalnu investiciju, aneks Trening centra gde će obuke u veoma kvalitetnim uslovima po evropskim standardima biti realizovane. Važno je da istaknemo da projekat obuhvata teško zapošljive kategorije stanovništva koje edukujemo kroz različite kurseve i obuke što je dobro za naše sugrađane. Uz ovaj projekat Grad učestvuje i u drugim evropskim, što pokazuje da su nas prepoznali kao dobrog i odgovornog partnera - istakao je predsednik Skupštine grada Šapca Nemanja Pajić o prednostima projekata koji su održivi i mogu se posmatrati kao celina od značaja za grad, ali i region u domenu edukacije i zapošljavanja.\nZavršetak radova planiran je za april tekuće godine, a Programi su akreditovani od strane Agencije za kvalifikacije Republike Srbije.